
PREDGOVOR 


Da se udovolji želji štovatelja i hodo- 
časnika Majke Božje Bistričke, priređen 
je ovaj molitvenik pod naslovom: Maj- 
ka Božja Bistrička. 

U ovom molitveniku štovatelji i ho- 
dočasnici Majke Božje Bistričke naći će 
sve one molitve, koje se mole za vrijeme 
hodočašća u svetištu Majke Božje Bi- 
stričke. ' ' 

Međutim, da bi se vjernici mogli po- 
služiti molitvenikom i izvan svetišta, u 
molitvenik su uvrštene i druge molitve. 

Molimo Majku Božju Bistričku da 
Svim svojim štovateljima i hodočasnici- 
ma usliši njihove molbe i ispuni njihove 
želje. N 

Marija Bistrica, na blagdan Bezgre- 
šnog začeća 1966. 


Upravitelj svetišta Marije Bistrice: 
Msgr VINKO KOMERIČKI 
župnik 

MAJKO BOŽJA! BISTRIČKA, 
MOLI ZA NAS! 


POVIJEST SVETIŠTA 


Najpoznatije i najposjećenije svetište 
Majke Božje kod nas Hrvata je hrvat- 
sko svetište i proštenište Majke Božje 
Bistričke. Svetište se nalazi u lijepom 
i ubavom Hrvatskom zagorju, gdje je 
nastala i naša hrvatska himna »Lijepa 
naša«. 


U ovom hrvatskom Marijinu svetištu 
i prošteništu štuje se čudotvorni kip 
Majke Božje s Djetetom Isusom u na- 
ručju, najveća svetinja našega hrvat- 
skog naroda. Pred njim su u toku sto- 
ljeća stotine i stotine tisuća Hrvata kle- 
čali i molili i od nebeske Majke dobivali 
posebne milosti. 

Ovaj je kip izrađen, po svoj prilici u 
prvoj polovini XVI st., i to po uzoru na 
kipove Majke Božje s Djetetom Isusom, 
uobičajene u crkvenoj umjetnosti onoga 
vremena. Prikazuje osobu iz naroda 
odjevenu kao plemkinju. Kao čudotvor- 

ni kip štovao se svojedobno u kapelici 
Kraljice presvete Krunice na Vinskom 
vrhu, oko tri kilometra sjevero-zapad- 
no od današnjeg svetišta. 

Prigodom provale Turaka u Hrvatsku, 
kad su Turci 1545. doprli do Konjščine, 
nedaleko od Vinskog vrha, tadašnji 
župnik prenese kip, od straha da ne bu- 
de obeščašćen, u župnu crkvu Sv. Petra 
i Pavla te ga zazida na skrovito mjesto 
u crkvi, Kako. nikome nije odao gdje je 


kip zazidao, to se njegovom smrću za-: 


metne svaki trag čudotvornom kipu. 
Predaja, koju nam je zapisao bistrički 
župnik Andrija Ivšić (1688 —1719), u 
opisu »Našašće čudotvornog kipa Bl. 
Djevice Marije Bistričke« (čuva se u 
arhivu župe Marije Bistrice) spominje 
da je župnik Luka 1588. jednom po- 
slije večernjeg zvona Zdrave Marije za- 
pazio kroz prozore u crkvi svjetlo. Izne- 
nađen tom pojavom, potrča u crkvu i 
ugleda svjetlo ispod pjevališta, ali je 
svjetlo naglo nestalo. Sutradan pretraži 

spomenuto mjesto i pronađe čudotvorni 
kip Majke Božje. Župnik je tada kip 
izložio štovanju vjernika, koji su pred 
kipom počeli moliti i po zagovoru bl. 
Djevice Marije dobivali su mnoge mi- 
losti. ' 
Iz nepoznatih razloga pobožnost je 


.prema kipu opala i kip je oko 1650. bio 


zazidan iza glavnog oltara župne crkve 
Sv. Petra i Pavla u Bistrici. 

..Za biskupovanja zagrebačkog biskupa 
Martina IL: Borkovića (1667 — 1687) i po 
njegovu nalogu kip su tražili i pronašli 
u srpnju 1684. kanonik i kustos zagre- 
bačke katedrale Matija Stoklas i bistrič- 
ki župnik Ivan Molitoris (1679 — 1688). 
Tada je kip bio izložen javnom štovanju, 
koje još i danas traje. 

U arhivu župne crkve Marije Bistrice 
nalaze se rukupisne povijesne knjige u 
kojima su opisana bistrička čudesa. U 
prvoj knjizi napisanoj 1688. nalazi se 
predaja koja nam veli da je Magdalena 
Paulec imala kćer od tri i po godine, 

koja je bila uzeta u nogama i rukama. 
Kada se pronašao čudotvorni kip Majke 
Božje, ona se zavjetovala Majci Božjoj 
za zdravlje svog djeteta. Sutradan, po- 


što je pronađen čudotvorni kip, u nedje- . 


lju 16. srpnja iste godine 1684. s bo- 


lesnim djetetom u naručju poslije služ- 


be Božje obilazila je oko čudotvornog 
kipa Majke Božje, koji je bio izložen 


javnom štovanju i vruće je molila za. 


zdravlje svoje kćerkice. Kod trećeg op- 
hoda dijete povika: »Pusti me, majko, 
da sama hodam!« Majka pusti dijete 
iz naručja, a ono trčeći obiđe oko oltara, 
kao da nikada nije bilo uzeto ni bolesno, 
na veliku radost i veselje svoje majke. 

Svi vjernici koji su bili svjedoci toga 
čuda, ganuti do suza skupa se s djete- 
tovom majkom zahvališe Bogu i Ne- 
beskoj Majci na toj izvanrednoj milosti 
i na tom velikom čudu. 

Glas o tom događaju širio se od mje- 
sta do mjesta i sve je veći broj pobožnih 
vjernika privlačio čudotvornom kipu 
Majke Božje u Bistrici. 

Djevojčica, koja je čudom ozdravila,, 
zvala se Katarina. Bila je. kći spome- 
nute Magdalene i Matije Paulec, a kad 
je ponarasla, udala se za Marka Bizaj. 
Ovaj je spomenuto čudo pripovjedio 
bistričkom župniku Stjepanu Zdešiću 
(1719 — 1722) i pod zakletvom ga pred 
njim potvrdio. 

Značajno je spomenuti da je u povi- 


.jesnim knjigama, koje se čuvaju u arhi- 


vu župe; Marije Bistrice, zapisano 1109 
čudesa ili bolje vanrednih milosti, koje 
su pobožni vjernici svojim molitvama 
postigli pred čudotvornim kipom Majke 
Božje Bistričke od 1688. do 1786. 

Ovo nam jasno pokazuje kako je što- 
vanje Majke Božje Bistričke bilo živo 
u hrvatskom narodu, a i danas je, jer se 
i danas događaju čudesna uslišanja, kako 
nam svjedoče župni zapisci župe Marije 
Bistrice. 

Darovima obnovljenu .i proširenu 
crkvu Sv, Petra i Pavla u Bistrici po- 
svetio je Majci Božjoj Snježnoj 13. 


srpnja 1731. zagrebački biskup Juraj II 
Branjug (1723 — 1747). Od tada se župna 
crkva Sv. Petra i Pavla u Bistrici zove 
svetište i proštenište Majke Božje Bi- 
stričke, a mjesto Marija Bistrica. 
Bistričko je svetište postalo hrvatsko 


svetište 1715, kada je Hrvatski sabor. 


podigao veliki zavjetni oltar, izrađen u 
drvetu, s pozlatom i slikama i time sve- 
čano odobrio pobožnost hrvatskog na- 
roda prema Majci Božjoj Bistričkoj. 
Ovaj je zavjetni oltar 1794. zamijenjen 
s novim oltarom, što ga je izradio zagre- 
bački majstor Gigl. 3 
Čudesna ozdravljenja i vanredne mi- 
losti, koje su vjernici postizavali po za- 
govoru Majke Božje u svetištu Majke 
Božje Bistričke, privlačilo je sve više i 
više hodočasnika sa svih strana naše 
domovine. Tako je stara crkva postala 
tijesna i malena, pa je bistrički župnik 
dr Juraj Žerjavić (1875 — 1911), po na- 
crtu arhitekta Schmidta i njegova uče- 
nika H. Bollea, proširio i preuredio 

crkvu i župni dvor s arkadama i kape- 
lama te iz stare barokne crkve sagra- 
dio novu crkvu u stilu moderne rene- 
sanse. Za vrijeme radova 1880. u noći 
blagdana Marijina Uznesenja izbio je 
požar koji je uništio sve u crkvi osim 
velikog oltara i čudotvornog kipa Majke 
Božje. Gradnja crkve je završena 1882, 
a zagrebački nadbiskup Josip kardinal 
Mihalović (1870 — 1891) posvetio je glav- 
ni oltar 3. lipnja 1883. 


U arkadama je prof. Quiquerez na- 
slikao 22 bistrička čudesa, a Dragutin 
Novak, kipar zagrebačke katedrale, iz- 
radio je kipove: Raspetog Krista i Sv. 
Kristofora. 

Papa Pio XI (1922 — 1939) podijelio 
je 4. prosinca 1923. svetištu Majke Bo- 
žje Bistričke naslov Manje Bazilike sa 
svim pravima i povlasticama. 

Zagrebački nadbiskup dr Antun Bauer 
(1914 — 1937) okrunio je 7. srpnja 1935. 
čudotvorni kip Majke Božje Bistričke s 

dvjema krunama, što ih je hrvatski na- 
rod poklonio svojoj nebeskoj Majci i 
Kraljici. Tom je prigodom grad Zagreb 
poklonio svetištu zlatni kalež. Ovim se 
kaležom za vrijeme zagrebačkog hodo- 
čašća i proštenja, te'u drugim važnim 
zgodama, služi sv. misa na oltaru Majke 
Božje Bistričke. Istom zgodom su hrvat- 
ski kruničari u ime hrvatskog naroda u 
znak zahvalnosti za primljene milosti 
poklonili Majci Božjoj Bistričkoj zlatnu 
krunicu. Ovi se darovi čuvaju u crkve- 
noj riznici. ' 

Svake godine, za vrijeme proštenja, 
posjeti svetište Majke Božje Bistričke 
preko sto tisuća hodočasnika. 


Bistrička se proštenja svake godine 
redovito započinju na Bijelu nedjelju 
sa zazivom »Dođi, Duše presveti«, a za- 
vršavaju se posljednje nedjelje mjeseca 
listopada na blagdan Krista Kralja sa 
»Tebe Boga hvalimo«. 

Glavnija ' bistrička proštenja 


Duhovsko proštenje 

počinje u srijedu. prije Duhova, a svrša- 
va na Duhove. Hodočaste: vjernici iz 
Međimurja i Podravine do Osijeka te 
vjernici iz Bjelovara, Daruvara, Pa- 
kraca i njihovih okolica, kao i okolice 
Varaždina. ; 


. Varaždinsko proštenje 


drži se u nedjelju poslije blagdana Sv. 
Petra i Pavla ili slijedeće nedjelje ako 
blagdan Sv. Petra i Pavla pada u ne- 
djelju. | 

Hodočaste vjernici Varaždina. 


. Zagrebačko proštenje 


drži se druge nedjelje srpnja. Hodo- 
časte vjernici grada Zagreba te vjer- 
nici župe Resnik kod Zagreba. 


. Margaretsko proštenje 


(drži. se treće nedjelje srpnja. Hodo- 


.časte vjernici Remeta, Kašine i donjeg 


Zagorja. i:susjedne župe Marije Bistri- 


ce. <“! mm 
, Proštenje:o Sv. Jakovu i Sv. Ani 


drži se 25. i 26. srpnja. 


“e Hodočaste, vjernici Vrbovca i okolice 
| [Krapines sic Go je 
.; Proštenje Porčijunkule i Božjeg lica 


drži .se: od 1. do (6, kolovoza. 

Hodočaste vjernici gornjeg Zagorja te 
okolice Siska, Brdovca, Krapine, Klanj- 
ca, Samobora, Zagreba, Ivanić-Grada, 
Čazme, Varaždina, Varaždinskih ' To- 
Plica, Križevaca, Petrinje, jednog dije- 
la Međimurja i Čakovca. 


. Proštenje o Velikoj Gospi 


drži se od 12. do 15. kolovoza. 
Hodočaste vjernici Međimurja, okoli- 
ce Čakovca, jednog dijela. Moslavine, 
Pokupskog,.Kravarskog, Jamnice, oko- 
lice Garešnice, Nove Gradiške, Oriov- 
ca, Jastrebarskog, jednog dijela Po- 
savine, okolice Lupoglave, Kraljeva 
Vrha, Visokog i župe Granešine i Vu- 
grovca. 


. Proštenje o Maloj Gospi 


drži se 6. 7. i 8. rujna. 

Hodočaste vjernici okolice Jasenovca, 
Petrinje, Siska, Kostajnice, Garešnice 
i Stare Gradiške. 

Proštenje o Imenu Marijinu 

drži se u nedjelju poslije Male Gospe. 
Hodočaste vjernici župe Petrijanec i 
Gornje Stubice. 


U ostale nedjelje, dok "traju proštenja, 
od Bijele nedjelje do blagdana Krista 
Kralja dolaze pojedinačni hodočasnici 
kojih zna biti i po više stotina. 


Ujutro: 


Dnevni red glavnih pobožnosti za vri- 
jeme ljetnih organiziranih - (skupnih) 


proštenja 


u 7,00 sati svečano moljenje sv. 
Krunice s tumačenjem 
otajstava i pjevanjem 
prigodnih pjesama. 

u 7,30 sati propovijed g 

u 8,00 sati pjevana ili svečana sv. 
Misa, prema dogovoru 
pojedinih župa 

u 9,30 sati svečano — moljenje sv. 

' Krunice kao u "7,00 sati 
ujutro. 

u 10,00 sati propovijed : 

u 10,30 sati pjevana ili svečana sv. 
Misa prema dogovoru po- 
jedinih župa. 

Navečer: ' N. 

u 6,30 sati treće svečano moljenje 

' sv. Krunice kao u 7,00 
sati ujutro. 

u 7,00 sati propovijed . 

u 7,30 sati večernja sv. Misa 

Napomena: 


Umoljavaju se hodočasnici da sva- 


kako prisustvuju glavnim zajedni-' 


čkim spomenutim pobožnostima a na- 
pose propovijedima. 
Upozoravaju se hodočasnici da se za 
vrijeme. ljetnih proštenja ispovijeda 
od 5,00 sati. ujutro do 12,30 Sati, a 
poslije podne od 4,30 do 9 sati nave- 
čer.. > 
Isto tako upozoravaju se hodočasnici 
da se ža vrijeme ljetnih proštenja sv. 
Pričest dijeli kroz čitav dan od 5,00 
sati ujutro do 9,00 navečer. Za vrijeme 
glavnih zajedničkih pobožnosti nepre- 
* stano se služe svete mise i to od 5,00 
sati ujutro pa do navečer. 
Pobožnost “Križnog puta na KalWwarij 
obavlja se prema dogovoru pojedinih 
župa i to redovito poslije podne, a 
koji put kašno navečer između 8,00 i 
9,00 sati obavlja se svečana procesija 
sa svijećama. | , 

Molitva prije polaska u Mariju Bistricu 


U ime fOca, i Sina, i Duha Svetoga. 
Amen 


Oče naš, koji jesi na nebesima, sveti 
se ime Tvoje. Dođi kraljevstvo: Tvoje. 
Budi volja Tvoja kako na nebu tako i 
na zemlji. 

Kruh naš svagdanji daj nam danas, 
I otpusti nam duge naše, kako i mi 
otpuštamo dužnicima našim. I ne uvedi 
nas u napast, nego izbavi nas od zla. 
Amen. 

Zdravo Marijo, milosti puna, Gospo- 
din s Tobom! Blagoslovljena Ti među 
ženama i blagoslovljen plod utrobe 
Tvoje, Isus. 

Sveta Marijo, Majko Božja, moli za 
nas grešnike, sada i na čas smrti naše. 
Amen. , 

Slava Ocu i Sinu i Duhu Svetomu. 


Kako bijaše na početku, tako i sada i 


vazda i u vijeke vjekova. Amen. 

Čin ili djelo vjere 

Vjerujem čvrsto sve što je Isus Krist 
učio i što sveta Katolička Crkva pred- 
laže vjerovati, jer si to objavio Ti, Bože, 
koji si nepogrešivo istinit. U toj vjeri 
želim živjeti i umrijeti. O Bože, umnoži 
moju vjeru! 

Čin ili djelo ufanja 

Ufam se u Te, Bože moj, da ćeš mi po 
zaslugama Isusove muke i smrti i po 
mojim dobrim djelima, učinjenim Tvo- 
jom pomoću, oprostiti grijehe i dati ne- 
besku slavu. A to se ufam zato, jer si 
to obećao Ti, Bože moj, koji si u svojem 
obećanju stalan i vjeran. O Bože, 
učvrsti moje ufanje! 


Čin ili djelo ljubavi 
Ljubim Te, Bože moj, svim svojim 
srcem i dušom više nego sve drugo na 
svijetu, jer si dostojan svake ljubavi i 
radi Tebe ljubim svoga bližnjega kao 
sama .sebe. O Bože, užezi ognjem svoje 
ljubavi moje srce. 

Savršeno pokajanje 

Moj Bože, kajem se i žalim od svega 
srca, što grijesima uvrijedih Tvoju ne- 
izrecivu dobrotu. Čvrsto odlučujem da 
Te uz pomoć Tvoje milosti neću više 
vrijeđati, da ću za svoje grijehe činiti 
dostojnu pokoru i čuvati se grešne pri- 
gode. Amen. 

Molitva Majci Božjoj Bistričkoj 

Majko Božja Bistrička, Ti si u svojoj 
majčinoj dobroti odabrala u našem Hr- 
vatskom zagorju mjesto koje se po Tebi 
zove Marija Bistrica. Tu se časti Tvoj 
čudotvorni lik, Tu je Tvoje svetište u 
kojem svoju djecu obasipaš svojim milo- 
stima. Tu liječiš duhovne i tjelesne rane 
zemaljskih patnika i ispunjaš želje onih 
koji se pouzdano k Tebi utječu. Ti po- 
znaješ sve moje duševne i tjelesne po- 
trebe. K Tebi kao Božjoj i svojoj Majci 
odlučio sam doći, da Ti otvorim svoje 
srce i izrazim svoje želje. Ti me, Isusova 
i moja Majko, koja u svojoj dobroti ni- 

kada nikoga nisi od sebe odbila, milo- 
stivo saslušaj i usliši. Amen. 


Molitva za sretan put 
Sveti anđeli i svi Božji miljenici bu- 
dite mi u pomoći te me za vrijeme ovog 
mog putovanja čuvajte od svih nezgoda 
da se sretno svom domu povratim. 
Amen. 


> 


Blagoslov prije hodočašća 


Blagoslov Boga svemogućeg + Oca i 
Sina i Duha Svetoga, po zagovoru Majke 
Božje Bistričke, neka sađe na me i os- 
tane vazda. Amen. 

Jutarnja molitva 


Ujutro, kada se probudiš, prekriži se i 
reci: 

Blagoslovljeno neka bude presveto Troj- 
stvo kojem se sa svim anđelima i svecima 
duboko klanjam. Njemu neka bude slava 
i čast sada i vazda i u vijeke vjekova. 
Amen. 

Oče naš, Zdravo Marijo i Slava Ocu. 

Pomolimo se. 

Gospodine Bože svemogući, koji si dao 
da mi osvane ovaj dan, čuvaj me svojom 
moći da danas ne padnem ni u koji grijeh, 
već da uvijek buđu pravedne pred Tobom 
moje misli, riječi i djela. Po Kristu Gospo- 
dinu našemu. Amen. 

Presveta Djevice Marijo, Isusova i mo- 
ja Majko, Tebi posvećujem sve svoje misli, 
želje, riječi i djela današnjeg dana da bu- 
du Bogu i Tebi na slavu, a meni na vječno 
spasenje. Amen. 

Anđele Božji, čuvaru moj, koga mi je za 
čuvara dao dobri Bog: ti me čuvaj, pro- 
svjetljuj i upravljaj. Amen. 

Svi sveci Božji i nebeski zaštitnici moji 
molite za me i za sve moje. Amen. 

Blagoslov Boga svemogućega 1 Oca i 
Sina i Duha Svetoga, po zagovoru blažene 
Djevice Marije, neka sađe na me i ostane 
vazda. Amen. ' 


21 


MOLITVE PREKO DANA 


Anđeo Gospodnji 
(Moli se ujutro, u podne i navečer) 


Anđeo Gospodnji navijestio Mariji 

I ona je začela po Duhu Svetom. 

Zdravo Marijo... 

Evo službenice Gospodnje 

Neka mi bude po riječi tvojoj 

Zdravo Marijo... 

I riječ je tijelom postala 

I prebivala među nama. 

Zdravo Marijo... 

Moli za nas, sveta Bogorodice 

Da dostojni postanemo obećanja Kri- 

stovih. 

Pomolimo se. 

Milost svoju molimo Te, Gospodine, 
ulij u duše naše, da mi, koji smo po 
anđelovu navještenju spoznali utjelov- 
ljenje Krista, Sina Tvoga, po muci Nje- 
govoj i Križu k slavi uskrsnuća pri- 
vedeni budemo. Po istom Kristu Gos- 
podinu našem. Amen. 

Kraljica neba 


U uskrno vrijeme mjesto molitve Gos- 
podnje moli se: 


Kraljice neba, raduj se, Aleluja. 
Jer koga si bila dostojna nositi, Ale- 
luja. 

Uskrsnu kako je rekao, Aleluja. 

Moli za nas Boga, Aleluja. 

Veseli se i raduj, Djevice Marijo, 

Aleluja. 

Jer je uskrsnuo Gospodin uistinu, 

Aleluja. 

Pomolimo se. 

Bože, koji si se udostojio razveseliti 
svijet uskrsnućem svoga Sina, Gospodi- 
na našega Isusa Krista, daj, molimo Te 
da po Njegovoj Majci, Djevici Mariji 
postignemo radosti vječnoga života. Po 
istom Kristu Gospodinu našem. Amen. 


Pohod presvetom Oltarskom 
Sakramentu 


O sveta gozbo na kojoj se Krist bla- 
guje, slavi se spomen muke Njegove, 

duša se napunja milosti i daje nam se 
zalog buduće slave 
Kruh s neba dao si njima (Aleluja). 
Koji svaku slast u sebi ima (Aleluja). 


Pomolimo se. 


Bože,. koji ši nam u divnom Sakra- 
mentu ostavio uspomenu muke svoje, 
daj nam, molimo, tako častiti sveta otaj- 
stva Tijela i Krvi Tvoje, da vazda osje- 
ćamo u sebi plod otkupljenja Tvojega. 
Koji živiš i kraljuješ u vijeku vjekova. 
Amen. ' 


. Duhovna sveta Pričest 

Isuse moj, vjerujem da si prisutan u 
presvetom Sakramentu, ufam se .u Te, 
ljubim Te nadasve. Iz ove ljubavi ka- 
jem se od svega srca za sve grijehe i 
obećajem da neću više griješiti. Moja 
duša čezne za Tobom, ali jer Te ne mogu 
sada stvarno primiti u presvetom Sakra- 
mentu, dođi barem duhovnim načinom 
u moje srce. 

(Pomisli da je Isus došao u tvoje srce, 
pa reci:) 

Isuse moj, klanjam Ti se, kao da si u 
mom srcu uistinu prisutan i sjedinjujem 
se posve s Tobom. O, ne daj, da se ikada 
od Tebe rastavim! Tvoj sveti blagoslov 
sašao na me i ostao vazda. Amen. 


Molitva za blagoslov 
Sada, Isuse moj, molim Te još za sveti 
blagoslov. Blagoslovi mi tijelo i dušu. 
Blagoslovi moje molitve, misli, želje, ri- 
ječi i djela. Blagoslovi sve moje i sve 
one za koje sam dužan moliti i koji se 
preporučiše mojoj molitvi. Blagoslovi 
sve bolesne i umiruće. Ne daj da itko 
od nas umre bez svetih Sakramenata. 
"Tvoj sveti blagoslov sašao na sve nas 

i ostao vazda s nama! Amen, 


Molitva Duhu Svetomu 


Dođi, Duše Sveti, napuni srca svojih 
vjernih i zapali u njima oganj svoje 
ljubavi. 

Pošalji Duha svojega i postat će. 

I obnovit ćeš lice zemlje. 

Pomolimo se. 

Bože, koji si svjetlošću Duha Svetoga 
poučio srca vjernih, daj da u tom istom 
Duhu, što je pravo mislimo i njegovoj 
se utjehi vazda radujemo. Po Kristu 
Gospodinu našem. Amen. 


Molitva prije jela 


Blagoslovi, + Gospodine, nas i ove 
Tvoje darove, što ćemo ih po Tvojoj da- 
režljivosti primiti. Po Kristu Gospodinu 
našem. Amen, 


Molitva prije svakog važnijeg posla 


Djela naša molimo, Gospodine, pro- 
svjetljenjem svojim preteci i pomoću 
prati, da svako naše djelo s Tobom vaz- 
da započne i s Tobom započeto da se i 
dovrši. Po Kristu Gospodinu našem. 

Amen. : 

Poslije rada i jela 


Zahvaljujemo Ti, svemogući Bože, za 
sva dobročinstva Tvoja. Koji živiš 1 
kraljuješ u vijeke vjekova. Amen. 


Pobožni zazivi 


Slatko Srce mog Isusa, daj da Te lju- 
bim sve to više! 

Isuse, oprosti psovku našem narodu. 
Isuse, iskorijeni psovku u našem na- 
rodu. 

Presveto Srce Isusovo, obrati jadne 
psovače. Đ. 

Božansko Srce Isusovo, obrati grešni- 
ke, spasi umiruće, izbavi duše iz čisti- 
lišta. 

Isuse moj, milosrđe! 

Slatko Srce Marijino, budi moje spa- 


senje! 
o>o) 

Večernja molitva 


Svake večeri prije spavanja prekriži 
se i pomoli se Bogu. To možeš učiniti 
ovako: ' 


Bože, Stvoritelju, Otkupitelju i Posve- 
titelju moj, koji se svojom Očinskom 
Providnošću za mene brineš, Tebi se sa 
svim anđelima i svetima duboko kla- 
njam i zahvaljujem Ti za sva dobročin- 
iska . si mi danas i u mom životu 

a0. Koji živiš i kraljuješ ij j 
kova. Amen. mom 
. Promisli kako si danas sproveo dan i 
tspitaj svoju savjest pa reci: 


š Kajem se od svega srca, što uvrijedih 
oga, najveće i najmilije dobro. Mrzim 
aa sve svoje grijehe i čvrsto odlučujem 
ću se popraviti i da neću viš ij 
da neću - 
a više grije 
ana naš, Zdravo Marijo i Slava Ocu. 
ostoj se, Gospodine, ovu noć 
Bez grijeha me sačuvati 

Gospodine, usliši molitvu moju 
I vapaj moj k Tebi da dođe 


Pomolimo se. 

Pohodi, molimo Te, Gospodine, ovaj 
stan i sve neprijateljske zasjede odagnaj 
daleko od njega. Anđeli Tvoji sveti sta- 
novili u njemu i u miru nas čuvali, a 
blagoslov Tvoj bio vazda nad nama. Po 
Kristu Gospodinu našem. Amen. 

Pod Tvoju se obranu utječemo, sveta 
Bogorodice, ne odbij nam molbe u po- 
trebama našim, nego nas od svih pogibli 
uvijek oslobodi, Djevice slavna i blago- 
slovljena. 

Svi sveti anđeli i nebeski građani bu- 
dite mi u pomoći i čuvajte me kroz ovu 
noć. 

Sa Sinom Svojim svaki čas, 

Djevo Marijo, blagoslovi nas. 

Blagoslov Boga svemogućeg Toei 
Sina i Duha Svetoga, po zagovoru bla- 
žene Djevice Marije, neka sađe na mei 
ostane vazda. Amen. 

SAKRAMENTI I BOGOSLUŽJE 


SVETA ISPOVIJED 


Da bismo od dragog Boga postigli ono 
što želimo DPostići zagovorom Majke Božje 
Bistričke, moramo Prvenstveno biti u pos- 
vetnoj milosti. Posvetna milost, kojom po- 


baštinici neba, 


Vijedi i savršenim pokajanjem izvan ispo- 
Vijedi, ako pri tom čvrsto odlučimo da će- 
mo se ispovijediti čim nam to bude mo- 
Suće. Zato svaki hodočasnik i štovatelj 
Majke Božje Bistričke, kada dođe u Mariju 
Bistricu, mora se Prije iskreno i skrušeno 
ispovijediti, ukoliko to nije učinio prije 
nego što je došao u Mariju Bistricu. Ispo- 
Vijeđen i očišćen od grijeha, molit će Maj- 
ku Božju Bistričku za svoje duhovne i 
tjelesne te vremenite i vječne potrebe, Da 
se dobro ispovijedimo, molit ćemo Duha 
Svetoga da nam Tasvijetli pamet da upo- 
znamo svoje grijehe i potakne volju da se 
za grijehe pokajemo i odlučimo da više ne- 
ćemo griješiti. 

Prije svete ispovijedi 
DOĐI, DUŠE PRESVETI * I “e 
nas posjeti > Zrakom svoje milo m 
Dođi, Oče ubogih ia i dara svi 
Dođi srca svjetlosti. 
Menu tako blag * ni sea goste 
drag * Slatki hlade duša de nam 
Umornima odmore ka vrućini laho 
Razgovore žalosnih. m 
oku po blaženog * šk 
puka svog * Napuni nam dušu i : 
Bez Božanstva Tvojega * Čovjek je bez 
ičega *& Tone sav u crnom zlu. . 
Nečiste nas umivaj * Suha srca za 
vaj * Vidaj rane ranjenim. mm 
Mekšaj ćudi kamene * Ogrij S i 
dene * Ne daj nama pusi zlim. : 
Svim što vjeru imaju * Što se u Te 
ufaju * Sedam svojih dara daj. g 
Daj nam krepost zaslužnu * I _ 2 
jepu blaženu * Daj vjekovit sv 
. Amen. ' 

Ispitivanje savjesti 
Posljednja ispovijed 
Vjera - Praznovjerje - Molitva 


Kletva (Psovka) - o - Zakli- 
njanje - Zavjet 


Misa - Rad u nedjelju 

Roditelji - Djeca 

Svađa - Srditost - Ruganje - Mržnja - 
Osveta 

Besramne misli, želje, riječi i djela 
Krađa - Šteta - Prijevara 

Laž - Ogovaranje - Klevetanje - Sum- 
njičenje 

Bračna vjernost 

Post i nemrs. 

Oholost - Škrtost - Zavist - Neumjere- 
nost u jelu i piću - Lijenost 


KAJEM SE! 

Pokajanje i odluka 


Milosrđe, Gospodine, milosrđe. Sa- 
griješih i uvrijedih Tebe, presveto Troj- 
stvo, Oče, Sine i Duše Sveti, koji me 
neprestano obasipaš svojim milostima i 
dobročinstvima. 


Smiluj mi se, Bože, po velikom milo- 
srđu svojem i po prevelikoj dobroti 
svojoj uništi krivicu moju! 

Moj Bože, kajem se i žalim od svega 
srca, što grijesima uvrijedih Tvoju ne- 
izrecivu dobrotu. Čvrsto odlučujem da 
Te uz pomoć Tvoje milosti neću više 
vrijeđati, da ću za svoje grijehe činiti 
dostojnu pokoru i čuvati se grešne pri- 
gode. Amen. 

Marijo, Božja i moja Majko, isprosi 
mi od Svog božanskog Sina oproštenje 
svih mojih grijeha i milost da se više 
na grijeh ne povratim. Amen. 

U ispovjedaonici 


Pristupi svećeniku, klekni preda nj i 
reci: 


Hvaljen Isus i Marija. Zatim se prekriži 
i kaži: 
Skrušeno ispovijedam svoje grijehe od 


svoje zadnje ispovijedi. Zadnja ispovijed 
je bila... 


Sada iskreno i skrušeno reci svoje gri- 
jehe, a na svršetku dodaj: 


»Molim pokoru i odrješenje od grijeha«. 


Pomnjivo saslušaj opomene i savjete is- 
povjednika te zapamti pokoru. Zatim mo- 
li pokajanje ovako: 


»Kajem se od svega srca, što uvrijedih 
Boga, najveće i najmilije dobro. Mrzim na 
sve svoje grijehe i čvrsto odlučujem da 
ću se popraviti i da neću više griješiti«. 


Počekaj dok ti ispovjednik podijeli od-' 


rješenje, a zatim se prekriži, reci: 


»Hvaljen Isus i Marija« i pođi iz ispo- - 


vjeđaonice te se zahvali na dobivenom 
oproštenju grijeha i izmoli pokoru. 

Poslije svete ispovijedi 


Milosrđe Gospodnje na vijeke ću pje- 
vati! 


Dragi Bože, kako da Ti se zahvalim 


na neizmjernom milosrđu što si mi ga 
ukazao oprostivši mi sve moje grijehe. 
Neka Ti mjesto mene zahvali Blažena 
Djevica Marija, Majka Tvog Jednoro- 
đenca skupa s anđelima i svecima. Svi 
oni neka mi isprose milost da Te više 
nikada ne uvrijedim, već da u Tvojoj 
svetoj milosti živim i umrem. Amen. 


Dragi Bože, obdari moj um dobrim, 
svetim i korisnim mislima i željama. 
Blagoslovi moju volju da uvijek vrši 
Tvoju svetu volju i Tebe više nikada ne 
uvrijedi. Blagoslovi me i daj mi milost 
da uvijek živim kreposno i sveto. 

Milosrdni vječni Bože, primi ovu po- 
koru koju mi je ispovjednik zadao u 
ispovijedi, koja je doista veoma malena 
prema mojim grijesima. Zato je sjedi- 
njujem sa zaslugama Isusa Krista, Sina 

Tvoga i Spasitelja našega te sa zasluga- 
ma Njegove presvete Majke i svih sve- 
taca. 


Sada izmoli, ako možeš, pokoru koju ti 
je odredio ispovjednik u svetoj ispovijedi. 
Ukoliko ne možeš odmah izmoliti svu po- 
koru, tada izmoli barem jedan dio. 

Preporuča se da svi hodočasnici u Ma- 
Tiji Bistrici poslije svete ispovijedi, osim 


one pokore koje im je odredio ispovjednik 


u svetoj ispovijedi, namijene kao pokoru 
samo hodočašće u Mariju Bistricu te sve 
molitve koje će u svetištu izmoliti. 

Osim toga preporuča se svima koji ho- 
dočaste da se za vrijeme hodočašća, bilo 
privatnog ili zajedničkog, klone svih zaba- 
va i bučnosti. 

Također se svim hodočasnicima toplo 
preporuča da svojim uzornim i kršćan- 
skim ponašanjem pridonesu sabranosti i 
tišini koja treba da vlada u svetištu i oko 
svetišta Majke Božje Bistričke. 

SVETA PRIČEST 


Primiti Isusa u svoju dušu mora biti cilj 
svakoga koji hodočasti u svetište Majke 
Božje Bistričke. To činimo kada primamo 
sv. Pričest. Zato će svi hodočasnici, pošto 
su obavili svetu ispovijed u kojoj im je 
Bog oprostio grijehe, nastojati da prime 
svetu Pričest. Svima se preporuča da sv. 
Pričest prime pod sv. Misom, jer je sv. 
Pričest: gozba Božjeg naroda s Očeva stola. 
Aktivno sudjelovanje u svetoj Misi najbo- 
lja je priprava i zahvala za sv. Pričest. 
Ukoliko se zbog posebnih razloga prima sv. 
Pričest izvan sv. Mise, tada se prije Pričesti 
može izmoliti djelo ili čin vjere, ufanja i 
ljubavi kao na str. 18, ali nadasve treba da 
se pobudi u srcu vjera u Isusovu prisutnost 
u Presvetom Oltarskom Sakramentu. Isus je 
prisutan u svetoj Hostiji kao Bog i kao 
čovjek, sa svim svojim božanstvom i čo- 
vječanstvom onako kao što se sada nalazi 
u nebu. Osim toga oni koji primaju sv. 
Pričest izvan sv. Mise, sami će svojim mi- 
slima ili riječima moliti, po zagovoru bla- 
žene Djevice Marije, Isusa da dođe u nji- 
hovo srce i da bude trajni gost njihove 
duše, da oni jednom budu njegov gost u 
vječnosti. Ukoliko pak žele posebno moliti 
prije svete Pričesti, tada neka izmole ovu 
molitvu: 

Prije svete Pričesti 


Molitva svetoga Tome Akvinskoga 

Svemogući, vječni Bože, evo pristu- 
pam Sakramentu jedinorođenog Sina 
Tvojega, Gospodina našega Isusa Krista. 
Pristupam kao bolestan liječniku ži- 
vota, nečist studencu milosrđa, slijep 
suncu vječne svjetlosti, siromah i 
potrebit Gospodaru neba i zemlje. Stoga 
molim obilje neizmjerne Tvoje darež- 
ljivosti da se udostojiš izliječiti moju 
nemoć, oprati nečistoću, prosvijetliti 
sljepoću, obogatiti siromaštvo, zaodje- 
nuti golotu, da anđeoski kruh, Kralja 
nad kraljevima i Gospodara nad gospo- 
darima, primim s tolikim poštovanjem 
i poniznošću, s tolikom skrušenošću i 
pobožnošću, s tolikom čistoćom i vjerom, 
s takvom odlukom i nakanom, kako je 
korisno za spasenje moje duše. 

Dopusti mi, molim Te, da primim ne 
samo Sakramenat Gospodnjega Tijela i 
Krvi, nego i sve njegove božanske učin- 

ke. Preblagi Bože, daj mi Tijelo svojega 
Jedinorođenog Sina, Gospodina našega 
Isusa Krista, koje je uzeo od Djevice 
Marije, tako primiti da budem dostojan 
- dostojna - pridruživši se Njegovu otaj- 
stvenom tijelu i pribrojiti se među nje- 
gove udove. Preljubljeni Oče, dopusti mi 
da Tvojega ljubljenog Sina, kojega sada 
skrivena pod svetim prilikama na puto- 
vanju namjeravam primiti, napokon ot- 
krivena lica uzmognem na vijeke pro- 
matrati, koji s Tobom živi i kraljuje u 
jedinstvu Duha Svetoga Bog po sve 
vijeke vjekova. Amin. 


Ako se pričešćuješ izvan svete Mise, tada 
moli općenitu ispovijed kao na str. 46. 


Kada se svećenik okrene sa svetom hos- 
tijom, tada moli tri puta: 

GOSPODINE NISAM DOSTOJAN — 
— DOSTOJNA — DA UNIĐEŠ POD 
KROV MOJ, NEGO SAMO RECI RIJEČ 
I OZDRAVIT ĆE DUŠA MOJA. 

Svećenik koji pričešćuje, veli: TIJE- 
LO KRISTOVO ' 


Tko se pričešćuje, odgovara: AMEN. 


Nakon odgovora Amen, onaj koji se 
pričešćuje, otvara usta, ispruža jezik i 
prima Tijelo Kristovo. 


Primivši Tijelo Kristovo, zatvara usta, 
Prigiba glavu, a zatim pošto je progutao 
bez žvakanja svetu Hostiju, pokloni se des- 
nim koljenom i pođe na svoje mjesto da se 
zahvali Isusu koji je došao u njegovu dušu. 


Časovi poslije svete Pričesti veoma su 


dragocjeni za razgovor s Isusom, koji se, 


nalazi u našoj duši kao njezin gost i pri- 
jatelj. 


Poslije svete Pričesti može se svatko na 
svoj način zahvaliti Isusu što se udostojao 
doći u našu dušu te ga moliti za sebe i za 
svoje te za svetu Crkvu i cijeli svijet. Na- 
dasve mu moramo obećati da GA više ni- 
kada nećemo uvrijediti i moliti GA da u 
Njegovoj milosti živimo, napredujemo i u 
posvetnoj milosti s ovoga svijeta pođemo 
te sretno u nebo dođemo. Za zahvalu mo- 
žemo također izmoliti i ove molitve: 

Poslije svete Pričesti 


Dušo Kristova 


Dušo Kristova, posveti me! 


Tijelo Kistovo, spasi me! 

Krvi Kristova, napoj me! 

Vodo iz prsi Kristovih, operi me! 
Muko Kristova, okrijepi me! 

O dobri Isuse, usliši me! 

Među rane svoje sakrij me! 

Ne dopusti da se odijelim od Tebe! 
Od neprijatelja zlobnoga brani me! 
U času smrti moje zovni me! 

I zapovjedi mi da dođem k Tebi, 
Da Te sa svetima Tvojima hvalim 
U vijeke vjekova! Amen. 


Molitva svetog Tome Akvinskoga 


Zahvaljujem Ti, Gospodine, sveti Oče, 
Svemogući vječni Bože, koji si se udo- 
stojao mene grešnika nedostojnoga svo- 
ga slugu, bez ikakvih mojih zasluga, 
nego po samoj dobrostivosti svoga milo- 

srđa nasititi dragocjenim Tijelom i Krv- 
lju Sina svoga Gospodina našega Isusa 
Krista. I molim da mi ova sveta Pričest 
ne bude krivnja za kaznu, nego spaso- 
nosni zagovor za oproštenje. Neka mi 
bude oružje vjere i štit dobre volje. Ne- 
ka ukloni moje mane, istrijebi požudu i 
pohotu, neka poveća u meni ljubav i 
strpljivost, poniznost, poslušnost i sve 
kreposti. Neka mi bude jaka obrana pro- 
tiv zasjeda svih neprijatelja, bilo vid- 
ljivih bilo nevidljivih; potpuno umirenje 
mojih strasti, bilo tjelesnih bilo duhov- 
nih; čvrsto priljubljenje uz Tebe, jedi- 
noga i pravoga Boga i sretno postignuće 
moga cilja. 


Također Te molim da se udostojiš 
mene grešnika privesti k onoj neizreci- 
voj gozbi, gdje si Ti sa Sinom Svojim 
i Duhom Svetim, svojim svecima pravo 
svjetlo, potpuna sitost, vječno veselje, 
neizrecivo zadovoljstvo i savršena sreća. 
Amen. 

Molitva Majci Božjoj 


O presveta Djevice Marijo, Isusova i 
moja Majko, Tebi poklanjam sada Isusa 
koji se nalazi u mome srcu i ponizno Te 
molim da Ga primiš u svoje ruke te mu 
se mjesto mene zahvališ što se udostojio 
doći u moje srce i u njemu se nastaniti. 
Molim Te, dobra moja Majko, da mi 
isprosiš obilje milosti koje su mi pot- 
rebne da mogu kreposno živjeti, sveto 
umrijeti i vječno blaženstvo postići. 


Amen. 


Molitva za sv. čistoću 


Užezi ognjem Duha Svetoga tijelo na- 
še i srce naše, Gospodine, da Tebi čis- 
tim tijelom služimo i neokaljanim srcem 
omilimo. Po Kristu Gospodinu našem. 


Amen. 

Molitva pred Raspelom 


Evo, o dobri i preslatki Isuse, pred 
licem Tvojim bacam se na koljena i s 
najvećim žarom svoga srca molim Te 
i zaklinjem da utisneš u moje srce živa 
čuvstva vjere, ufanja i ljubavi te pravu 
pokoru za moje grijehe i čvrstu odluku 
da ću ih popraviti, dok s velikim osjeća- 
jem duše i boli promatram u sebi i 
gledam u pameti Tvojih pet rana ima- 
jući pred očima ono što je prorok Da- 
vid rekao o Tebi, dobri Isuse: »Proboli 
su ruke moje i noge moje; izbrojili su 
sve kosti moje«. 

SV. MISA U ČAST MAJKE BOŽJE 


BOGOSLUŽJE RIJEČI 


U ime tf Oca i Sina i Duha Svetoga. 
Amen. 

Svećenik: 

Pristupit ću k Božjem žrtveniku. 
Narod: ' 

K Bogu koji razveseljuje moju mla- 
dost. 

Svećenik: 

Pomoć je naša u ime člospodina, 
Narod: 

Koji je stvorio nebo i zemlju. 
Svećenik: 

Ispovijedam se... 

Narod: 

Smilovao ti se svemogući Bog, opro- 
stio ti grijehe me i priveo te u život 
vječni. 

Svećenik: 

Amen. 

Narod: 

Ispovijedam se Bogu svemogućemu, 
blaženoj Mariji vazda Djevici, blaženom 
Mihaelu arkanđelu, blaženom Ivanu 
Krstitelju, svetim apostolima Petru i 
Pavlu, svima svetima i Tebi, oče, da sa- 
griješih vrlo mnogo mišlju, riječju i 
djelom: moj grijeh, moj grijeh, moj pre- 
veliki grijeh. Zato molim blaženu Ma- 


riju vazda Djevicu, blaženoga Mihaela . 


arkanđela, blaženog Ivana Krstitelja, 
svete apostole Petra i Pavla, sve svete 
i tebe, oče, da se molite za me Gospo- 
dinu Bogu našemu. : 
Svećenik: 

Smilovao vam se svemogući Bog, op- 
rostio vam grijehe vaše i priveo vas u 
život vječni. 

Narod: 

Amen. 
Svećenik: ' 

Oproštenje, odrješenje i otpuštenje 
grijeha naših podao nam svemogući i 
milosrdni Gospodin. 

Narod: 

Amen. 
Svećenik: 

Bože, obazri se na nas i oživi nas, 
Narod: 

I puk će se Tvoj veseliti u tebi. 
Svećenik: a 

Pokaži nam, Gospodine, milosrđe svo- 
je. 
Narod: 

I spasenje svoje daj nam. 
Svećenik: ' 

Gospodine, usliši molitvu moju. 
Narod: X 

I vapaj moj k tebi da dođe. 
Svećenik: 

Gospodin s vama. 
Narod: 

I s duhom tvojim. 


ULAZNA PJESMA 


Zdravo, sveta Majko, što nam porodi 
Kralja, koji vlada nebom i zemljom u 
vjekovječne vjekove! (Ps. 44,2.) 

Iz mog srca izvire divna pjesma: djela 
su moja namijenjena Kralju. — Slava 
Ocu... Zdravo... 


GOSPODINE, SMILUJ SE 


Svećenik: 

Gospodine, smiluj se! 
Narod: 

Gospodine, smiluj se! 
Svećenik: 

Gospodine, smiluj se! 
Narod: 

Kriste, smiluj se! 
Svećenik: 

Kriste, smiluj se! 
Narod: 

Kriste, smiluj se! 
Svećenik: 

Gospodine, smiluj se! 
Narod: 

Gospodine, smiluj se! 
Svećenik: 

Gospodine, smiluj se! 

SLAVA 
Svećenik: 
Slava Bogu na visini, 
Narod: ; 


i na zemlji mir ljudima dobre volje. 
Hvalimo Te. Blagoslivljamo Te, klanja- 
mo Ti se, slavimo Te. Zahvaljujemo Ti 
radi velike slave Tvoje. Gospodine Bože, 
kralju nebeski, Bože Oče svemogući. 
Gospodine, Sine Jedinorođeni, Isuse 
Kriste! Gospodine Bože, Jaganjče Božji, 
Sine Očev! Koji oduzimaš grijehe svi- 
jeta, smiluj nam se. Koji oduzimaš gri- 
jehe svijeta, primi našu molitvu! Koji 
sjediš s desne Ocu, smiluj nam se. Jer 
Ti si jedini svet, Ti si jedini Gospodin, 
Ti si jedini Svevišnji, Isuse Kriste. Sa 
Svetim Duhom, u slavi Boga Oca. Amen. 


MOLITVA 


Svećenik: 
Gospodin s vama. 


Narod: ' 

I s duhom tvojim. 
Svećenik: 

Pomolimo se. 

Dopusti nama, slugama svojim, mo- 
limo, Gospodine Bože, da se radujemo 
vječnom zdravlju duše i tijela i da se 
slavnim zagovorom blažene Marije, vaz- 
da Djevice, oslobodimo sadašnje žalosti 
i uživamo vječne radosti. Po Gospodinu 
našemu Isusu Kristu Sinu Tvome koji s 
Tobom živi i kraljuje u jedinstvu Duha 
Svetoga, Bog, 

Svećenik: 

Po sve vijeke vjekova. 
Narod: 

Amen. 


ČITANJE KNJIGE MUDROSTI (Crkv. 
24, 14-16): 

Bila sam stvorena od početka i prije 
vjekova i neću prestati do vječnosti. 
Služila sam pred Njim u svetom stanu. 
I tako sam se utvrdila na Sionu i u 
svetomu sam gradu počinula i u Jeruza- 

lemu je sjedište moje vlasti. Ukorijenila 
sam se u časnom narodu, koji imađe dio 
svoje baštine u mojemu Bogu, a moj je 
boravak u zboru svetih. 

Narod: = Bogu hvala! 


Pjesma iza poslanice 

Blagoslovljena si i časna, Djevo Ma- 
rijo, koja se bez povrede čistoće nađe 
Mati Spasiteljeva. Bogorodice Djevo, u 
Tvojem se, postavši čovjek, nađe krilu, 
koga sav svijet ne obuhvata. ALELUJA, 
aleluja. Poslije porođaja ostala si, Dje- 
vice, nepovrijeđena; Bogorodice, zagova- 
varaj nas, Aleluja. 

U uskrsno se doba izostavlja pjesma 
na stepenicama i moli se: 

ALELUJA, aleluja (Br. 17. 18). Proc- 
valo je Jesejevo žezlo; djevica je rodila 
Boga i čovjeka. Bog je vratio mir, u sebi 
pomirivši najniže s najvišim. Aleluja 
(Lk. 1,28). Zdravo Marijo, milosti puna, 
Gospodin s Tobom, blagoslovljena ti 
među ženama. Aleluja. . 

jimi 


EVANĐELJE 

Svećenik: ' 

Gospodin s vama. 
Narod: 

I s duhom tvojim. 
Svećenik: 
tf SLIJEDI SVETO EVANĐELJE PO 
LUKI (11, 27—28). 
Narod: 

Slava Tebi, Gospodine. 

U ono vrijeme, kad je Isus govorio 


narodu, reče mu glasno neka žena iz, 


naroda: Blago tijelu, koje Te je nosilo 
i prsima, koja su Te dojila. On na to 
odgovori: Još više blago onima, koji 
slušaju Božju riječ i drže je. 
Narod: 

Slava Tebi, Kriste. 


PROPOVIJED 


Nedjeljom i blagdanom, kada se drži 
propovijed, svi prisutni pažljivo slušaju. 

VJEROVANJE 
Svećenik: 
VJERUJEM u jednoga Boga, 
Narod: 


Oca svemogućega, stvoritelja neba i | 


zemlje, svega vidljivoga i nevidljivoga. 
I u jednoga Gospodina Isusa Krista, je- 
dinorođenoga Sina Božjega, rođenog od 
Oca prije svih vjekova. Boga od Boga, 
svjetlo od svjetla, pravoga Boga od pra- 
voga Boga. Rođena, ne stvorena, isto- 
bitna s Ocem, po kome je sve stvoreno. 
Koji je radi nas ljudi i radi našega spa- 
senja sišao s nebesa. I utjelovio se po 
Duhu Svetom od Marije Djevice: i po- 
stao čovjekom. Raspet također za nas, 
pod Poncijem Pilatom mučen i pokopan. 
I uskrsnuo treći dan, po Svetom Pismu. 
I uzašao na nebo, sjedi s desne Ocu. I 
opet će doći u slavi suditi žive i mrtve, i 
njegovu kraljevstvu neće biti kraja. I u 
Duha Svetoga, Gospodina i životvorca, 
koji izlazi od, Oca i Sina. Koji se s Ocem 
i Sinom skupa časti i zajedno slavi, 

koji je govorio po prorocima. I u jednu 
svetu katoličku i apostolsku Crkvu. Is- 
povijedam jedno krštenje za oproštenje 


grijeha. I iščekujem uskrsnuće mrtvih. 


I život budućega vijeka. Amen. 
Svećenik: 
Gospodin s vama. 
Narod: 
Is duhom tvojim. 
Svećenik: 
Pomolimo se! 


MOLITVA VJERNIKA 


Na pojedine zazive đakona ili čitača 
ili svećenika 
Narod odgovara: 
Gospodine, pomiluj nas! 
Kad se moli za Crkvu, 
Narod odgovara: 
Spasitelju svijeta, Ti je pomozi! 
Kada se moli za papu ili biskupa, 
Narod odgovara: 
Spasitelju svijeta, Ti ga pomozi! 
Kod raznih prošnja, 

Narod odgovara: 
Tebe molimo, usliši nas! 
Poslije zaziva ili prošnja 
Svećenik moli: 
Molimo Te, Gospodine, primi milosti- 


vo molitve Crkve svoje da Ti u sigurnoj | 


slobodi služi bez ikakve protivštine i 
zablude. Po Kristu Gospodinu našem. 
Narod odgovara: 

Amen. 


BOGOSLUŽJE ŽRTVE 


PRIKAZNA PJESMA 

Zdravo, Marijo, milosti puna, Gospo- 
din s Tobom, blagoslovljena Ti među 
ženama i blagoslovljen plod utrobe Tvo- 
je (Lk. 1,28 i 32). 

Svećenik: 

Molite, braćo, da moja i vaša žrtva 
bude ugodna Bogu Ocu svemogućemu. 
Narod: 

Primio Gospodin žrtvu iz tvojih ruku 
na hvalu i slavu svojeg imena i na ko- 
rist nama i čitavoj svojoj svetoj Crkvi. 

PRIKAZNA MOLITVA 


Pomolimo se. Tvojom milostivošću, 
Gospodine, i zagovorom blažene Mari- 
je, vazda Djevice, koristila nam ova 
žrtva za vječnu i sadašnju sreću i mir 
po Gospodina našemu Isusu Kristu, ko- 
ji s Tobom živi i kraljuje u jedinstvu 
Duha Svetoga, Bog, po sve vijeke vje- 
kova. 
Narod: 

Amen. 


PREDSLOVLJE 


Svećenik: 

Gospodin s vama. 
Narod: 

I s duhom tvojim 
Svećenik: 

Gore srca! 
Narod: 

Imamo kod Gospodina! 
Svećenik: 

Hvalu dajmo Gospodinu Bogu našemu. 
Narod: 

Dostojno je i pravedno. 

Svećenik: 

Uistinu je dostojno i pravedno, pravo 
i spasonosno, da vazda i svagdje zahva- 
ljujemo Tebi, Gospodine, sveti Oče, sve- 
mogući vječni Bože: i da Te o čašćenju 
blažene Marije vazda Djevice hvalimo, 
blagoslivljamo i slavimo. Ona je osje- 
njena Duhom Svetim začela jedinorođe- 
noga Sina Tvoga i sačuvavši slavu dje- 
vičanstva prosula svijetom vječno svje- 
tlo, Isusa Krista Gospodina našega. Po 
njemu Tvoje veličanstvo hvale anđeli, 
klanjaju se gospodstva i dršću vlasti. 
Nebesa i nebeske sile i blaženi serafini 
zajedničkim klicanjem slave. Daj, mo- 
limo, s njima i naše glase primi dok 
govorimo poniznim hvalospjevom: 


SVET 
Narod: 

Svet, svet, svet Gospodin Bog Sabaot. 
Puna su nebesa i zemlja Tvoje slave. 
Hozana u visini! Blagoslovljen koji do- 
lazi u ime Gospodnje. 

Hozana u visini! 

SPOMEN ŽIVIH 


Molimo Te, preblagi Oče, da se udo- 
stojiš primiti ovu presvetu žrtvu Tijela 
i Krvi Sina Tvoga Isusa Krista, Gospo- 
dina našega, koju Ti prinosimo za ot- 
kupljenje naših duša i za naše vječno 
spasenje. Napose Te molimo za sv. Oca 


Papu, (nad)biskupa, svećenike i.. , (spo- ' 


meni sve žive za koje želiš moliti) te 
sve one koji se preporučiše našim molit- 
vama i za koje smo dužni moliti i Ti 
hoćeš da za njih molimo te nas sve oslo- 
bodi od vječne osude i pribroji broju 
Tvojih odabranika u nebu. 


PRETVORBA I PODIZANJE 

Pokloni se Isusu prisutnu pod prilika- 
ma posvećena kruha i vina i reci: 

Isuse, vjerujem u Te, Isuse, ufam se 
u te, Isuse, ljubim Te nadasve! Zatim 
reci: Isuse, dođi u moje srce i daj mi da 
u Tvojoj svetoj milosti živim i umrem! 

SPOMEN MRTVIH 


Spomeni se, Gospodine, svih pravo- 
vjernih mrtvih, a napose mojih pokoj- 
nika... (spomeni sve pokojnike za koje 
želiš moliti) te onih za koje smo dužni 
moliti i za koje Ti hoćeš da molimo te 
svima oprosti grijehe i podaj živoj vječ- 
ni. Amen. 


OČE NAŠ 


Svećenik: 

Pomolimo se. . 

Spasonosnim zapovijedima potaknuti 
i božanskom naukom poučeni usuđu- 
jemo se govoriti: 
Narod: : 

Oče naš, koji jesi na nebesima, sveti 
se ime Tvoje, dođi kraljevstvo Tvoje, 
budi volja Tvoja kako na nebu tako i 
na zemlji. Kruh naš svagdanji daj nam 
danas. I otpusti nam duge naše kako i 
mi otpuštamo dužnicima našim. I ne 
uvedi nas u napast, nego izbavi nas od 
zla. 

Svećenik: 

Izbavi nas, molimo Gospodine, od svih 
zala, prošlih, sadašnjih i budućih i na 
zagovor blažene i slavne vazda Djevice 
Bogorodice Marije, blaženih tvojih apo- 
stola Petra i Pavla i Andrije te sviju 
svetih, podaj milostivo mir u naše dane, 
da pomoću tvoga milosrđa budemo svag- 
da slobodni od grijeha i sigurni od svi- 
ju nereda. Po istom Gospodinu našemu 
Isusu Kristu, Sinu Tvome, koji s Tobom 
živi i kraljuje u jedinstvu Duha Sveto- 
ga Bog po sve vijeke vjekova. 

Narod: 

Amen. 
Svećenik: 

Mir Gospodnji bio vazda s vama. 
Narod: 

I s duhom tvojim. 


JAGANJČE BOŽJI: 
Svi: 
Jaganjče Božji, koji oduzimaš grijehe 
svijeta, smiluj nam se! 

Jaganjče Božji, koji oduzimaš grijehe 
svijeta, smiluj nam se! aa 
“ Jaganjče Božji, koji oduzimaš grijehe 
svijeta, daruj nam mir! 


PRIČEST 


Svećenik: ' 
Evo Jaganjac Božji, evo koji oduzima 
grijehe svijeta. 
Narod: . 
Gospodine, nisam dostojan da uni- 
đeš pod krov moj, nego samo reci riječ 
i ozdravit će duša moja (tri puta). 
Svećenik: 
Tijelo Kristovo. 
Pričesnik: 
Amen. 


PRIČESNA PJESMA 


Blaženo krilo Djevice Marije, koje je 
nosilo Sina vječnoga Oca. 
Svećenik: Gospodin s vama. 
Narod: I s duhom tvojim. 

Svećenik: Pomolimo se. : 
Primivši, Gospodine, okrepe našeg 


spasenja, molimo Te da nas svuda štiti - 


odvjetovanje blažene Marije, vazda Dje- 
vice, kojoj smo na čast prinijeli ove 
žrtve Tvojemu veličanstvu. Po Gospo- 
dinu našemu Isusu Kristu Sinu Tvome 
koji s Tobom živi i kraljuje u jedinstvu 
Duha Svetoga, Bog, po sve vijeke vje- 
kova. - 


Narod: Amen. 


SVRŠETAK SVETE MISE I 
BLAGOSLOV 


Svećenik: Gospodin s vama. 
Narod: I s duhom tvojim. 
Svećenik: Idite u miru. 
Narod: Bogu hvala. 


Svećenik: 
Blagoslovio vas svemogući Bog: 
f Otac, i Sin, i Duh Sveti. 


Narod: Amen. 

BLAGOSLOV S PRESVETIM 


Kad se izlaže na oltar Presveti Sakra- 
menat, pjeva se: 

Svet, svet, svet 

Svet i presvet, 

Isus u oltarskomu 

Otajstvu presvetomu. . 

Mjesto »Svet« može se pjevati koja 
druga euharistijska pjesma. . 

Poslije »Svet« mole se jedne od lita- 
nija s molitvom, a mogu se nadodati i 
druge molitve prema potrebi, Iza toga 
se pjeva: 

Divnoj. dakle Tajni.ovoj 
Klanjajmo se smjerno mi, 
Stari zakon žrtvi novoj 
Nek se sada ukloni, 
Vjera duši čovjekovoj 
Nek spoznanje dopuni. 


Bogu Ocu, Bogu Sinu 

Hvala s pjesmom radosnom * 
Slavimo im veličinu, 

Častimo ih dušom svom, 

K Duhu Svetom nek se vinu 
Glasi s dikom jednakom. Amen. 


Svećenik: Kruh s neba dao si njima 
(Aleluja) 


Narod: = Koji svaku slast u sebi ima 
(Aleluja) 
Pomolirmo se. 


Bože, koji si nam u divnom Sakra- 
mentu ostavio uspomenu muke svoje, 
podaj nam, molimo, tako častiti sveta 
otajstva tijela i krvi Tvoje, da vazda 

osjećamo u sebi plod otkupljenja Tvoje- 
ga. Koji živiš i kraljuješ u vijeke vje- 
kova. 

Narod: Amen. 


Poslije blagoslova s Presvetim mole 
se: 


Pohvale imenu Božjemu 
kao zadovoljština za psovke i kletve 


Blagoslovljen budi Bog! 

Blagoslovljeno njegovo sveto Ime! 

Blagoslovljen Isus Krist, pravi Bog i 
pravi čovjek! 

Blagoslovljeno Ime Isusovo! 

Blagoslovljeno presveto Srce Isusovo! 

Blagoslovljena predragocjena Krv Isu- 
sova! 

Blagoslovljen Isus u presvetom oltar- 
skom Sakramentu! 

Blagoslovljen Duh Sveti Utješitelj! 

Blagoslovljena velika Bogorodica pre- 
sveta Djevica Marija! 

Blagoslovljeno sveto i bezgrešno njezi- 
no začeće! 

Blagoslovljeno njezino slavno : uznese- 
nje! 

Blagoslovljeno ime Marije, Djevice i 
Majke! 

Blagoslovljen sveti Josip, njezin prečisti 

zaručnik! 

Blagoslovljen Bog u svojim anđelima i 
svojim svecima! 


Poslije blagoslova s Presvetim pjeva 
se: 


Ne ostavi nas nigdar, 
Blagoslovi nas svigdar; 
Budi s nama svaki čas, 
Isus, Spasitelju naš! 


Slavno budi Ime Isus, 
Slavno ime Marija! 
Ime Isus slavno budi, 
Slavno Ime Marija. 


Mjesto ove pjesme može se pjevati ko- 
ja druga prikladna pjesma. 

LITANIJE PRESVETOGA IMENA 


ISUSOVA 


Gospodine, smiluj se. 

Kriste, smiluj se. 

Gospodine, smiluj se. 

Isuse, čuj nas. 

Isuse, usliši nas. 

Oče nebeski, Bože, 

Sine, Otkupitelju svijeta, Bože, 
Duše Sveti, Bože, 

Sveto Trojstvo, jedan Bože, 
Isuse, Sine Boga živoga, 
Isuse, sjajnosti Očeva, 

Isuse, jasnoćo svjetlosti vječne, 
Isuse, kralju slave, 

Isuse, sunce pravde, 

Isuse, Sine Marije Djevice, 
Isuse ljubezni, 

Isuse divni, 

Isuse, Bože jaki, 

Isuse, Oče budućega vijeka, 
Isuse, anđele velikoga savjeta, 
Isuse mogući, 

Isuse strpljivi, 


se! 


nam 


Smiluj 

( 

i 
Isuse poslušni, 
Isuse, krotka i ponizna srca, 
Isuse, ljubitelju čistoće, 
Isuse, ljubitelju naš, 
Isuse, Bože mira, 
Isuse, početniče života, 
Isuse, uglede kreposti, 
Isuse, revnitelju duša, 
Isuse, Bože naš, 
Isuse, utočište naše, 
Isuse, Oče ubogih, 
Isuse, blago vjernika, 
Isuse, dobri pastiru, 
Isuse, svjetlosti istinita, 
Isuse, mudrosti vječna, 
Isuse, dobroto beskrajna, 
Isuse, pute i živote naš, 
Isuse, radosti anđela,' 
Isuse, kralju patrijarha, 
Isuse, učitelju apostola, 
Isuse, naučitelju evanđelista, 
Isuse, jakosti mučenika, 
Isuse, svjetlo priznavalaca, 
Isuse, čistoćo djevica, 

Isuse, kruno sviju svetih, smiluj nam se! 
Milostiv budi, oprosti nam, Isuse, 
Milostiv budi, usliši nas, Isuse, 
Od svakoga zla, 

Od svakoga grijeha, 

Od srdžbe svoje, 

Od zasjeda vražjih, 

Od duha bludnosti, 

Od smrti vječne, 

Od nemara za nadahnuća tvoja, 


Po 


Po 
Po 
Po 
Po 
Po 
Po 
Po 
Po 
Po 
Po 
Po 


otajstvu svetoga utjelovljenja 
svoga, 

rođenju svojem, 

djetinjstvu svojem, 

božanstvenom životu svojem, 

trudovima svojim, 

smrtnoj borbi i muci svojoj, 

križu i zapuštenosti svojoj, 

smrtnoj stisci svojoj, 

smrti i pokopu svojem, 

uskrsnuću svojem, 

uzašašću svojem, 

ustanovljenju presvetog 
Oltarskog Otajstva, 


Isuse! 


nas, 


Oslobodi 

Po radostima svojim, oslobodi nas, Isuse! 
Po slavi svojoj, oslobodi nas, Isuse! 
Jaganjče Božji, koji oduzimaš 

grijehe svijeta, oprosti nam, Isuse. 
Jaganjče Božji, koji oduzimaš 

grijehe svijeta, usliši nas, Isuse. 
Jaganjče Božji, koji oduzimaš 

grijehe svijeta, smiluj nam se Isuse. 

Isuse, čuj nas. 
Isuse, usliši nas. 


Pomolimo se. 

Gospodine, Isuse Kriste, koji si ka- 
zao: Ištite i primit ćete, tražite i naći 
ćete, kucajte i otvorit će vam se; daj 
nam, molimo te, božansku svoju ljubav, 
da te svim srcem, ustima i djelom 
ljubimo i nikada te hvaliti ne presta- 
nemo. 

Daj nam, Gospodine, da se tvoga 
svetoga imena bojimo i ujedno ga uvijek 
ljubimo, jer nikada ne prestaješ ravnati 
one, koje u svojoj ljubavi utvrđuješ. 
Koji živiš i kraljuješ u vijeke vjekova. 
Amen. 

LITANIJE PRESV. SRCA ISUSOVA 


Gospodine, smiluj se. 
Kriste, smiluj se. 
Gospodine, smiluj se. 
Kriste, čuj nas. 
Kriste, usliši nas. 
Oče nebeski, Bože, 
Sine, Otkupitelju svijeta, Bože, 
Duše Sveti, Bože, 
Sveto Trojstvo, jedan Bože, 
Srce Isusa, Sina Oca vječnoga, 
Srce Isusovo, u krilu Djevice 
Majke od Duha Svetoga 
sazdano, 
Srce Isusovo, s Riječju Božjom 
bitno sjedinjeno, 
Srce Isusovo, veličanstva 
beskrajnoga, 
Srce Isusovo, hrame Božji sveti, 
Srce Isusovo, šatore Višnjega, 
Srce Isusovo, kućo Božja i vrata 
nebeska, 
Srce Isusovo, žarko ognjište 
ljubavi, 


"1 


Srce Isusovo, pravde i ljubavi 
posudo, 
Srce Isusovo, dobrote i ljubavi 
' puno, 
Srce Isusovo, kreposti sviju 
bezdno, 
Srce Isusovo, svake hvale 
predostojno, 
Srce Isusovo, kralju i središte ' 
sviju srdaca, 
Srce Isusovo, u kojem je sve 
blago mudrosti i znanja, 
Srce Isusovo, u kojem prebiva 
sva punina božanstva, 
Srce Isusovo, koje je Ocu vrlo 
omiljelo, 
Srce Isusovo, od kojega punine 
svi mi primismo, 
Srce Isusovo, željo bregova 
vječnih, 
Srce Isusovo, strpljivo i mnogoga 
milosrđa, 

se! 


nam 


Smiluj 


Srce Isusovo, bogato za sve, 


Srce 


Srce 


Srce 
Srce 


Srce 
Srce 
Srce 
Srce 


Srce 


Srce 
Srce 


Srce 


Srce 


Isusovo, 
Isusovo, 


Isusovo, 
Isusovo, 


Isusovo, 
Isusovo, 
Isusovo, 
Isusovo, 


Isusovo, 


Isusovo, 
Isusovo, 


Isusovo, 


Isusovo, 


koji zazivaju tebe, 
izvore života i 
svetosti, 
pomirbo grijeha 
naših, 
nasićeno pogrdama, 
satrveno zbog 
opačina naših, 
do smrti poslušno, 
kopljem probodeno 
izvore sve utjehe, 
živote i uskrsnuće 
naše, 
mire i pomirenje 
naše, 
žrtvo za grijehe, 
spasenje onima, 
koji se u te ufaju, 
ufanje onima, 
koji u tebi umiru, 
milino sviju svetih, 


se 


nam 


Smiluj 


73 


Jaganjče Božji, koji oduzimaš 
grijehe svijeta, oprosti nam Go- 
spodine! 
Jaganjče Božji, koji oduzimaš grijehe 
svijeta, usliši nas gospodine. 
Jaganjče Božji, koji oduzimaš 
grijehe svijeta smiluj nam se! 
Svećenik: Isuse blaga i ponizna Srca. 
Narod: Učini srce naše po Srcu svojem. 
Pomolimo se, 
Svemogući, vječni Bože, pogledaj na 
Srce preljubljenoga Sina svojega i na 
hvale i zadovoljštine, koje u ime greš- 


nika tebi prikazuje i onima koji mi- . 


losrđe tvoje mole, oproštenje udijeli 
umilostivljen, u ime istoga Sina svojega 
Isusa Krista, koji s tobom živi i kraljuje 
u vijeke vjekova. Amen. 


POSVETNA MOLITVA 


Presvetom Srcu Isusovu 


Moli se na blagdan Krista Kralja, na 
prve petke ili nedjelje pred Presv. 
Otajstvom. 

Isuse preslatki, Otkupitelju ljudsko- 
ga roda, / pogledaj na nas, pred 
oltarom tvojim preponizno prostrte! / 
Tvoji smo, tvoji hoćemo da budemo, / 
a da mognemo s tobom što čvršće biti 
sjedinjeni, / evo se danas svaki od nas / 
drage volje posvećuje Presvetom Srcu 
tvojemu. / Tebe, istina, mnogi nisu 
nikada spoznali, / tebe su, prezrevši 
zapovijedi tvoje, mnogi odbacili. / 
Smiluj se na jedne i na druge, predo- 
brostivi Isuse, / i sve ih pritegni sveto- 
me Srcu svojemu. / Kralj budi, Gospo- 
dine, ne samo vjernima, / koji se nisu ni 
u jedno vrijeme odmetnuli od tebe, / 
nego i rasipnim sinovima, koji su te 
ostavili. / Učini da se ovi u kuću očin- 
sku brzo povrate, / da od bijede i glada 
ne poginu. / Kralj budi onima, / koje 
ili kriva mišljenja zavaravaju / ili 
nesloga rastavlja / i prizovi ih natrag 
u luku istine / i jedinstvo vjere / da 
naskoro bude jedno stado i jedan pas- 
tir. / Udijeli, Gospodine, Crkvi svojoj / 

“ sigurnu, potpunu slobodu, / udijeli svim 
narodima mir i red, / učini da s obadva 
stožera zemlje jedan odliježe glas: / 
Budi hvala Božanskomu Srcu / po ko- 


jemu nam je stečeno spasenje: / njemu, 


slava i čast u vijeke! / Amen. 


POMIRNA MOLITVA 


U čast Presvetoga Srca Isusova 


Moli se javno u crkvama na svetkovinu 
Presv. Srca Isusova : 
Premili Isuse! Ti si neizmjerno ljubio 
ljuđe, a oni tu tvoju ljubav tako neza- 
hvalno zaboravljaju, zanemaruju i pre- 
ziru. Klečeći pred oltarom tvojim* ho- 
ćemo evo da ti iskažemo osobito po- 
štovanje i tako popravimo grešni ne- 
mar i uvrede, kojima ljudi odasvud 
udaraju na ljubezno Srce tvoje. 
Znamo, na žalost, / da smo se i mi 
katkada tako nevrijednima pokazali, pa 


* Izvan crkve se moli: pred licem 
tvojim. 

žalimo to s najdubljom boli / i moli- 
mo milosrđe tvoje ponajprije za sebe. / 
Spremni smo okajavati dragovoljnom | 
pokorom ne samo grijehe, / koje smo po- 
činili sami, / već i zla djela onih, / koji su 
daleko odlutali s puta spasenja /i otvrd- 
nuli u svojoj nevjeri, / pa neće da idu za 
tobom, vođom i pastirom / ili su poga- 
zili krsni zavjet / i odbacili slatki jaram 
tvoga zakona. 


Sve te žalosne opačine želimo 0o- 
kajati. / No, napose kanimo naknađi- 
vati za nečedno i ružno življenje i o- 
dijevanje, / za tolike zamke što ih po- 
kvarenost stavlja nevinim dušama, / 
za oskvrnjivanje blagdana, za mrske 
psovke izrečene protiv tebe i tvojih 
svetaca, / za napade na tvog Namjes- 
nika i svećenstvo, / za nemar i strašna 
svetogrđa, / kojima se pogrđuje sam Sa- 
kramenat Božanske ljubavi, / i napo- 
kon za javne prestupke naroda, / koji 
se dižu na prava Crkve, / što si je ti 
osnovao i na njezino učiteljstvo. 


TT 


O, da možemo oprati te opačine krv- 
lju svojom! 

Međutim, da naknadimo za pogrđe- 
nu Božansku čast, / prinosimo ti ovu 
zadovoljštinu, / što si je negda na križu 
ti sam prikazao Ocu i koju obnavljaš 
svaki dan na oltarima. / Tome pridru- 
žujemo pokore Djevice Majke, / svih 
svetaca i pobožnih kršćana. / Obećajemo 
ti od svega srca / da ćemo grijehe, što 
smo ih počinili mi ili drugi / i nemar 
za toliku ljubav, koliko bude do nas, / 
s pomoću tvoje milosti popravljati 
tvrdom vjerom, / čestitim : življenjem 
i tačnim vršenjem evanđeoskog zako- 
na, / osobito zakona ljubavi. / Obeća- 
jemo da ćemo svim silama sprečavati 
uvrede, / što ti se nanose / i da ćemo 
poticati sve / da nasljeduju tebe. 


Primi, molimo te, dobrostivi Isuse, / ' 


po zagovoru naše pomiriteljice, blažene 
Djevice Marije, / ovu dragovoljnu na- 
knadu / i daj nam onaj veliki dar po- 
stojanosti, / da te do smrti vjerno slu- 

šamo i služimo, / pa da svi napokon 
stignemo u onu domovinu, / gdje ti s 
Ocem i Duhom Svetim / živiš i kralju- 
ješ u vijekove vjekova. / Amen. 


Molitva za svećenike 


Isuse Kriste, Otkupitelju naš! Ti si 
povjerio djelo otkupljenja i spasenja 
svijeta svojim svećenicima kao svojim 
zamjenicima. Zato Ti ja, po Tvojoj pre- 
svetoj Majci, prikazujem molitve, djela 
i žrtve za posvećenje svećenika i sve- 
ćeničkih pripravnika. Daj nam svetih 
svećenika, raspaljenih žarom Tvoje lju- 
bavi, koji traže samo veću slavu Tvoju 
i spasenje duša. Čuvaj ih od unutarnjih 
i vanjskih pogibelji, da do kraja ostanu 
vjerni svojem svetom zvanju. Amen. 

Presveto Srce Isusovo, dođi Kraljev- 
stvo Tvoje! 

ZLATNA KRUNICA U ČAST 
PRESV. SRCA ISUSOVA 


(Moli se običnom krunicom Bl. Dj. 
Marije.) 


U ime OcaisSina.... 
Slatko Srce mog Isusa. 
Daj, da te ljubim sve to više. 
Mjesto Očenaša moli: 


Vječni Oče, prikazujem ti predrago- 
cjenu krv Isusa Krista kao zadovolj- 
štinu za svoje grijehe, kao pomoć svetim 
dušama u čistilištu i za potrebe sv. 
Crkve. 


Mjesto Zdravo Marijo moli: 

Isuse blaga i ponizna Srca, 

Učini srce moje po Srcu svome, 
Mjesto Slava Ocu moli: 

Slatko Srce Marijino, 

Budi spasenje moje. 

Na kraju izmoli: ' 

Oče naš. Zdravo Marijo i Slava Ocu. 

LITANIJE PREDRAGOCJENE KRVI 
GOSPODINA NAŠEGA ISUSA KRISTA 


Gospodine, smiluj se. 
Kriste, smiluj se. 
Gospodine, smiluj se. 
Kriste, čuj nas. 
Kriste, usliši nas. 
Oče nebeski, Bože, smiluj nam se. 
Sine, Otkupitelju svijeta, Bože, 
smiluj nam se. 
Duše Sveti Bože, smiluj nam se. 
Sveto Trojstvo, jedan Bože, 
smiluj nam se. 
Krvi Krista, Jedinorođenoga Sina 
vječnog Oca, 
Krvi Krista, utjelovljenje Riječi 
' Božje, 
Krvi Kristova, Novoga i 
Vječnoga zavjeta, 
Krvi Kristova, u smrtnoj borbi 
na zemlju potekla, 
Krvi Kristova, koja si kod 
bičevanja izvirala, 


Krvi Kristova, ispod trnove 
krune prokapala, 
Krvi Kristova, na križu 
prolivena, 
Krvi Kristova, cijeno našega 
spasenja, 
Krvi Kristova, bez koje nema 
oproštenja, 
Krvi Kristova, u Euharistiji 
okrepo i čišćenje duša, 
Krvi Kristova, rijeko milosrđa, 
Krvi Kristova, pobjednice zlih 
duhova, 
Krvi Kristova, snago mučenika, 
Krvi Kristova, 
jakosti priznavalaca, 
Krvi Kristova, koja rađaš djevice, 
Krvi Kristova, čvrstoćo onih 
koji su u pogibli, 
Krvi Kristova, okrepo umornih, 
Krvi Kristova, u plaču utjeho, 
Krvi Kristova, nado pokornika, 
Krvi Kristova, utjeho umirućih, 

nas! 


Spasi 


Krvi Kristova, mire i milino 
srdaca, 
Krvi Kristova, jamstvo vječnoga 
života, 
Krvi Kristova, koja izbavljaš e 
duše iz čistilišta, cg 
Krvi Kristova, svake slave i ZI 
časti predostojna, 


Jaganjče Božji, koji oduzimaš grijehe svi- 

jeta, oprosti nam, Gospodine. 

Jaganjče Božji, koji oduzimaš grijehe svi- 

vijeta, usliši nas, Gospodine. 

Jaganjče Božji, koji oduzimaš grijehe svi- 

+ jeta, smiluj nam se. 

Svećenik: Otkupio si nas, Gospodine, Krv- 
lju svojom. 

Narod: I postadosmo kraljevstvo Boga 

našega. i 

Pomolimo se. 

Svemogući vječni Bože, ti si jedinoro- 
đenog svoga Sina postavio za Otkupitelja 
svijeta i htio da te njegova Krv ublaži, 
podaj, molimo da cijenu našega spasenja 
tako štujemo, a njezina nas snaga tako 
brani od zala ovoga života na zemlji da 
vječni plod svete Krvi uživamo na nebu. 
Po istom Kristu Gospodinu našem. Amen. 

KRIŽNI PUT 


Pristupna molitva 

Klečeći pred velikim oltarom: 

Premilostivi Bože, Isuse Kriste! Evo, 
duša moja s rastuženom Majkom tvo- 
jom Marijom ide za tobom i prati te 
na teškom putu tvoje pregorke muke. 
Okrijepi me svojom milošću da mogu 
strpljivo nositi svoj križ, što sam ga gri- 
jesima svojim zaslužio. Daj mi jakost 
da ne klonem i ne iznemognem na tom 
putu. Daj da mi svaka postaja bude 
korak u nebo. Amen. ' 

Idući k prvoj postaji pjeva se ili se 
govori: 

Stala plačuć tužna Mati, 

Gledala je kako pati 

Sin joj na križ uzdignut. 

Prva postaja 
Isusa osuđuju na smrt 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Gledaj nedužnoga Isusa gdje stoji pred 
sucem! Slušaj kako ga krivo potvaraju i 
tuže, a on ni ne otvara svojih usta! Raz- 
draženi narod, koji ga je prije nekoliko 
dana slavio kao kralja, mahnito viče: 
»Raspni ga, raspni!« Osudiše ga, a on pri- 
ma drage volje osuđu, samo da nas oslo- 
bodi od osude vječnoga prokletstva. 


Pomolimo se. — Gospodine Isuse! 
Na tu nepravednu osudu pristao sam i 
ja po grijehu. Ah, i ja sam te zlim živ- 
ljenjem svojim osudio, Oprosti mi! Daj 
mi milost da i ja krotko i strpljivo pri- 
mam krivi sud, te da se riješim osude 
na vječne muke. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 
Dušom njenom razboljenom, 


Rastuženom, ražaljenom, 
Prolazio mač je ljut. 

Druga postaja 


Isus prima na se križ 

Klanjamo ti se, Kriste, i blagosiv- 
ljamo te. . ' 

Jer si svojim svetim križem otkupio 
svijet. 

Gledaj teški križ što ga navališe na Isu- 
sa njegovi neprijatelji. Ne nosi. ga on za 
sebe, već za tebe i za čitav svijet. Grijesi 
tvoji i grijesi sviju ljudi tište sveta ramena 
njegova, a ti još nećeš da se popraviš! 
Skini sa sebe što prije teško breme svojih 
grijeha u skrušenoj i valjanoj ispovijedi. 

Pomolimo se. — Preblagi Spasitelju, 
Isuse Kriste! Ti si dragovoljno na se pri- 
mio križ što ti ga prirediše grijesi moji 
i grijesi svega svijeta. Daj mi milost da 
oćutim teško breme svojih grijeha i da 
ih skrušeno oplačem. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 

O, koliko ucviljena 

Bješe ona uzvišena 

Majka Sina jedinog! 

Treća postaja 
Isus pada prvi put pod Križem 

Klanjamo ti se, Kriste, i blagosiv- 
ljamo te. 

Jer si svojim svetim križem otku- 
pio svijet. 

Kako su teški grijesi naši. Pod njihovim 
teretom pada onaj koji sve drži svemoćnom 
riječju svojom; a pada zato da se mi Do- 
dignemo iz zloća svojih. Gledaj, kako Isus 
strpljivo podnosi sve pogrde i nemile udar- 
ce! A ti se tužiš na svaku malenkost i 
nepromišljeno mrmljaš; ti, koji si i više 
toga zaslužio! ' : 

Pomolimo se. — Nedužni Isuse Kri- 
ste! Pod težinom grijeha mojih padaš 
ti da mene bijednika podigneš. Okrije- 
Pi me, dragi Isuse, da nikada više ne 
upadnem u grijeh. Daj mi milost da me 
nikakvo zlo ne odijeli od ljubavi tvoje. 
Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 

Bol bolova sve to ljući 

Blaga Mati gledajući 

Muke slavnog Čeda svog. 

Četvrta postaja 
Isus susreće svoju svetu Majku 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Gledaj žalosnu Majku Isusovu, kako ras- 
Dlakana ide za Sinom svojim. Oh, kolika 
joj bol obuze srce, kad ga vidje onako na- 
grđena i izmučena! A tko joj prouzroči to- 
liku bol? Mi i grijesi naši. Hoćemo li i 
nadalje svojim grijesima zadavati bol sve- 
toj Majci Spasiteljevoj? Ne, nikada više! 

Pomolimo se. — Predragi Isuse! Mo- 
lim te za onu tugu, što si je podnio 
kad si sreo Majku svoju: podijeli mi 
pravu pobožnost prema svetoj Majci 
svojoj. A ti, prežalosna Majko, pomozi 
mi da se uvijek spominjem muke Sina 
tvoga i da po njoj dođem u nebo. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 

Koji čovjek ne bi plakao: 

Majku Božju videć tako 

U tjeskobi tolikoj? 

: Peta postaja 
Simon Cirenac pomaže Isusu nositi križ 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Spasitelj je tako iznemogao, da već ne 
može nositi križ, ali tvrdo srce ljudsko .ne- 
ma smilovanja. Isus je mnogoga bolesnika 
ozdravio, mnogomu mrtvacu povratio -ži- 
vot: sada sam treba pomoći, ali mu nema 
nikoga u pomoć. Ne preostaje, dakle, dru- 
go neprijateljima njegovim, nego da pri- 
sile Simona da pomogne Isusu nositi križ. 
O, sretna li Simona! A kako ti nosiš svoj 
križ? ' 

Pomolimo se. — Premili moj Isuse, 
prosvijetli me milošću svojom, da spo- 
znam od kolike je vrijednosti tvoj križ 
i daj mi milost da križ od tebe meni 
poslani zagrlim i nosim drage volje, 
doklegod ti hoćeš. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 
Tko protužit neće s Čistom, 
Kada vidi gdje za Kristom 
Razdire se srce njoj? 

Šesta postaja 
Veronika pruža Isusu rubac 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Među silnom svjetinom, koja se nasla- 
đivala mukama Isusovima, našla se jedna 
pobožna žena te požali Isusa. Ona mu pruži 
rubac da otare svoje krvavo lice. A za na- 
gradu vraća joj Spasitelj sliku presvetoga 
obraza svoga, utisnutu u rubac. Kako je 
lijepo ogledalo dobila sveta Veronika! Ogle- 
daj se u to ogledalo često! 

Pomolimo se. — Predobri Isuse, koji 
si smrtnim znojem lica svojega meni 
spasio život; o, daj vrati duši mojoj 
ljepotu koju je na krštenju primila! 
Daj mi onako nježno srce, kakvim ti je 
sveta Veronika pružila rubac, pa i meni 
utisni u srce biljege svoje muke. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 

Zarad grijeha svoga puka 

Gleda njega usred muka 

I gdje bičem bijen bi. 

Sedma postaja 


Isus pada drugi put pod križem 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Eto i opet pada Isus da iz gliba grijeha 
podigne tebe i sve ljude. Kako ga moraju 
boljeti rane na presvetom tijelu! Ali" još 
više negoli rane bole ga tvoji grijesi u koje 
jednako padaš. Prigni. već jednom. oholu 
glavu svoju, budi od srca ponizan i nauči 
se Bogu za ljubav i za pokoru svojih gri- 
jeha strpljivo podnositi svaki križ! 

Pomolimo se, — Ljubljeni Isuse! Ti 


opet padaš pod teškim bremenom križa. - 


Molim te za boli, što si ih oćutio kod 
ovoga pada, uzdigni me iz grijeha mo- 
jih i ne daj da se ikada više u njih po- 
vratim. Amen. 
Oče naš — Zdravo Marijo — Slava Ocu. 
Smiluj nam se, Gospodine! 
Smiluj nam se! 
Gleda svoga milog Sina 
Ostavljena sred gorčina, 
Gdje se s dušom odijeli. 

Osma postaja 
Isus tješi jeruzalemske žene 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Bogoljubne žene požališe Isusa, kad ga 
vidješe svega krvava i izranjena i zato 
počeše nad njim plakati. A Isus im reče: 
»Kćeri jeruzalemske! Ne oplakujte mene, 
nego oplakujte sebe i djecu svoju!« I tebi 
Isus veli isto, što. je rekao ženama: »Ne 
oplakuj, sinko, mene, nego oplakuj sebe i 
grijehe svojel«. A gdje su tvoje suze da 
oplačeš grijehe svoje? 

Pomolimo se. — Premili Isuse, koji 
voliš da oplakujem grijehe svoje, nego- 
li muke tvoje, daj mi milost da skru- 
šenim srcem oplačem grijehe i uvrede, 
što sam ti ih nanio i da zavrijedim ve- 
seliti se s tobom u kraljevstvu nebes- 
kom. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 

Vrelo milja, slatka Mati, 

Bol mi gorku osjećati 

Daj da s tobom procvilim. 

Deveta postaja 
Isus pada treći put pod križem 

Klanjamo ti se, Kriste, i blagosiv- 
ljamo te. : 

Jer si svojim svetim križem otkupio 
svijet. 

Po treći put pada Isus pod križem, ali 
ga ne prestaje nositi, dok ne dovrši: djelo 
spasenja ljudskoga. Zašto ti nećeš da nosiš 
križ, koji te vodi u nebo? U križu je spa- 
senje, u križu je zaštita i obrana, u križu 
je život. Zato prigrli križ da živiš u vijeke. 

Pomolimo se. — Premili Isuse, koji 
si od silne muke i po treći put pao pod 
križem, ali si se opet pridigao i prigrlio 
teški križ da dovršiš za me žrtvu, daj 
mi jakost i ustrajnost da sa strahom i 
trepetom mislim na spasenje duše svoje 
i da me breme grijeha ne obori u ponor 
vječni, odakle nema spasenja. Amen. 

Oče naš — Zdravo Marijo — Slava Ocu. 


Smiluj nam se, Gospodine! 
Smiluj nam se! 


Neka ljubav srca moga 
Gori sveđ za Krista Boga 
Da mu u svem omilim. 

Deseta postaja 
Isusa svlače 


Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Gledaj kako krvnici Isusovo i odijelo s 
njega svukoše. Oh, strahote! Bez odijela 
stoji Bog, koji sve odijeva! Njegovo pre- 
sveto i prečisto tijelo ruglu se izvrgava. 
Zbog naše tašte gizde i puste taštine mora 
on podnositi toliku sramotu; mora biti bez 
odijela da nas zaodjene odjećom neduž- 
nosti, koju smo izgubili sramotnim misli- 
ma, riječima i djelima. E 

Pomolimo se. — Nedužni Isuse, koji 
si na Kalvariji bio sramotno svučen, daj 
mi milost da i ja svučem sa sebe staru 
zlu ćud i zle požude. Daj, da sve što je 
taštim ljudima slatko, meni bude gorko, 
a ti jedini da mi budeš prava slast i ut- 


jeha. Amen. 
Oče naš — Zdravo Marijo — Slava Ocu. 
Smiluj nam se, Gospodine! 
Smiluj nam se! 
Rane drage, Majko sveta, 
Spasa za me razapeta, 
Tisni usred srca mog. 

Jedanaesta postaja 
Isusa pribijaju na križ 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. : 

Promisti kako oštrim čavlima pribijaju 
na križ svete ruke Isusove, koje su toliko 
dobra učinile ljudima! Promisli kako mu 
probijaju noge, koje su koračale jedino 
za spasenje ljudsko. Što si ti zaslužio, koji 
si rukama svojim tolike nepravde počinio, 
koji si često stupao po zabranjenom i kri- 
vom putu! Pravdi se Božjoj mora svakako 
potpuno zadovoljiti: bolje na ovom svijetu 
negoli na drugom. 

Pomolimo se. — Klanjam ti se, Isuse 
moj, i molim te za svetu muku tvoju: 
daj da mi protrnu sva uda od svetoga 
straha; daj da razapnem grešne požude 
tijela svoga i da vazda budem tvoj. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 


Neka dođu i na mene 
Patnje za me podnesene 
Sina tvojeg ranjenog. 

Dvanaesta postaja 


Isus umire na križu 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. . 

U groznim mukama visi Spasitelj na kri- 
žu, a neprijatelji ga njegovi još ruže i 
grde. Ali on ih ne proklinje, već za njih 
moli: »Oče, oprosti im, jer ne znaju što či- 
ne!« Opraštaš li i ti neprijateljima svojim? 
Isus je umro da mi živimo. Smrću svojom 
Isus je pobijedio smrt. . 

Pomolimo se. — Strpljivi Isuse, koji 
si na križu izdahnuo: molim te, pritegni 
me k sebi na sveti križ! Zaslužio sam 
nesretnu smrt, ali te molim za pregorku 
smrt tvoju, smiluj mi se i daj da jednoć 
s križem u ruci umrem u milosti tvojoj. 
Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 


Daj mi s tobom suze [ivat, 
Raspetoga oplakivat, 
Dokle dis6 budem ja. 

Trinaesta postaja 


Klanjamo .ti se, Kriste, i blagosiv- 
ljamo te. 

Jer si svojim svetim križem otkupio 
svijet. 


Promisli koliku je bol morala okušjett 
blažena Djevica Marija, kad joj mrtvo ti- 
jelo predragoga Sina položiše u krilo! Gri- 
jeh probode mačem velike žalosti majčino 
srce njezino. Oplači grijehe svoje i žali 
Majku, koja za te toliko trpi! Čuvaj: se 
ponovnoga pada da je i opet ljuto ne ucvi- 
liš. : 


Pomolimo se. — Rastužena Majko 
Isusova i Majko moja! Molim te za onu 
preljuti bol što si je pretrpjela, kad si 
primila u krilo mrtvo tijelo Božanskoga 
Sina: primi i moju dušu na samrti u 
svoje materinsko krilo! Amen. 


Oče naš — Zdravo Marijo — Slava Ocu. 


Smiluj nam se, Gospodine! 
Smiluj nam se! 

U tvom društvu uz križ stati, 

S tobom jade jadovati 

Želja mi je jedina. 

Četrnaesta postaja 


Isusa polažu u grob 

Klanjamo ti se, Kriste, i blagosiv- 
ljamo te. 

Jer si svojim svetim križem otkupio 
svijet. 

Pobožni Josip  Arimatejac i Nikodem 
iskazaše Spasitelju posljednju počast po- 
loživši mu sveto tijelo u novu grobnicu, 
u kojoj ne bijaše još nitko ukopan. No 
tijelo Isusosovo nije ostalo u grobu; do- 
malo je ustalo slavno iz groba i združilo 
se opet s dušom. I tebe će jednoć položiti 
u grob. Gledaj, da ti tijelo bude izmučeno 
trudom i naporom dobrih djela, da tako 
ustane slavno na vječni život. 

Pomolimo se. — Isuse, početniče ži- 
vota, daj da na tvom grobu oživim no- 
vim životom i da, obumrvši posvema 
grijehu, s tobom jednoć uskrsnem na ži- 
vot vječni. Amen. 

Oče naš — Zdravo Marijo — Slava Ocu. 

Smiluj nam se, Gospodine! 
Smiluj nam se! 
Kada dođu smrtni časi, 
Kriste Bože, nek me spasi 
Majke tvoje zagovor. 

Kad mi zemlja tijelo primi, 
Dušu onda uztmi ti mi 
U nebeski blažen dvor. 


Završna molitva 


Klečeći pred velikim oltarom moli se: 

Predobri Isuse! Zahvaljujem ti na 
milosti, koju si mi udijelio pri ovoj po- 
božnosti. Primi ovu moju bogoljubnost 
.na slavu muke svoje, kao zadovoljštinu 
za grijehe moje, na utjehu i pomoć du- 
šama u čistilištu! O ne daj, Isuse, da ne- 
izmjerna vrijednost presvete Krvi tvoje 
bude za me izgubljena, nego mi udijeli 
milost svoju i uvedi me iza ovoga života 
u vječnu radost. Amen. 

Hvaljen budi Isus Krist, raspeti naš 
Otkupitelj, i njegova pod križem žalo- 
sna Majka Marija! 

SV. KRUNICA ili SV. RUŽARIJ 
= BLAŽENE DJEVICE MARIJE 


Sv. Krunica bl. Djevice Marije zove 
se također i Krunica sv. Ružarija ili 
sv. Ružarij. To je molitva ili pobožnost 
u kojoj se moli Oče naš, Zdravo _Marijo 
i Slava Ocu kao što je niže naznačeno 
te se pri tom razmišljaju otajstva sv. 
Ružarija. Crkva je ovu pobožnost ob- 
darila mnogovrsnim oprostima, a Majka 
Božja je preporučila sv. Krunicu u svo- 
jim ukazanjima u Lurdu i u Fatimi. 


Sv. Krunica se moli na dva načina i 
to ili da se prethodno spomene otajstvo, 
kao što moli Radio stanica Vatikan i 
kao što je naznačeno na str. 104 ili 
da se iza svake Zdravo Marijo spomene 
otajstvo, kao što se moli u Zagrebačkoj 
nadbiskupiji i u svetištu Majke Božje 
Bistričke. Preporuča se prije molitve 
namijeniti za koga se želi moliti sv. 
Krunica. 

Način moljenja sv. Krunice u Zagreba- 
čkoj nadbiskupiji š 
Držeći križić krunice u ruci, prekrižimo 
se i molimo Vjerovanje. Nakon vjerova- 
nja moli se Oče naš, tri. Zdravo Marijo i 
Slava Ocu, :a zatim Oče naš, deset puta 
Zdravo Marijo i Slava Ocu. Iza riječi Isus 
kod svake Zdravo Marijo dodavaju se od- 
govarajući donji zazivi vjere, ufanja i lju- 
bavi te pojedinih otajstava. 
> Na tri mala zrna: 
1. Koji neka nam umnoži vjeru. 
2. Koji neka nam učvrsti ufanje. 
3. Koji neka nam usavrši ljubav. 
Radosna otajstva sv. Krunice 
Mole se od pra nedjelje Dožniča do 
Korizme PoVEDE EAR | 
Na desetke: 
1. Koga si, Djevice, po Duhu Svetom 
začela. 
2. Koga si, Djevice, Elizabeti u aukosić: 
nosila. 
. Koga si, Djevice, rodila. 
. Koga si, Djevice, u hramu prikazala. 
. Koga si, Djevice, u hramu našla. 


o A O 

Na TVRTKE i 


Žalosna otajstva sv. Krunice 
UTAPA (BETE 
Mole se od početka Korizme Sa Uekina, 
Na desetke: 
1. Koji se za nas krvavim znojem zno- 
jio. 
. Koji je za nas bičevan bio. 
. Koji je za. nas trnjem okrunjen bio. 
. Koji je za nas teški križ nosio. 
. Koji je za nas raspet bio. 


O i oo Ib 


Slavna otajstva sv: Krunice 
Mole se od Uskrsa do Došašća. 
SE IedA > boj Be 
Na desetke: >*// EM 
. Koji je od mrtvih uskrsnuo. 
. Koji je na nebo uzašao. 
. Koji je Duha Svetoga poslao. 
. Koji je Tebe, Djevice, na nebo uzeo. 


. Koji je Tebe, Djevice, na nebu okru- 
nio. 


O hOOW DD ou 

Drugi način moljenja sv. Krunice | 
ili sv. Ružarija bl. Dj. Marije 
i Bože, u pomoć mi priteci. 
Gospodine, pohiti da mi pomogneš. 
Slava Ocu. 
Aleluja ili Slava Tebi Gospodine. 


Sada se namijeni za koga se želi moliti. 


Prije svake desetke spomene se otajstvo 
kako je niže naznačeno, a zatim se izmoli: 
1 Oče naš, 10 Zdravo Marijo i 1 Slava Ocu. 


Radosna otajstva 

1. Navještenje blaženoj Djevici Mariji. 
2. Pohod bl. Dj. Marije sv. Elizabeti. 
3. Rođenje Isusa Krista u Betlehemu. 
4. Prikazanje Isusa Krista u hramu. 
5. Našašće Isusa Krista u hramu. 


Žalosna otajstva 
1. Molitva Isusa Krista u vrtu Getsemani. 
2. Bičevanje Isusa Krista. 

3. Trnovo krunjenje Isusa Krista. 

4. Nošenje križa na brdo. Kalvarij. 

5. Raspinjanje Isusa Krista. 


Slavna otajstva 

1. Uskrsnuće Isusa Krista. 

2. Uzašašće Isusa Krista na nebo. 

3. Poslanje Duha Svetoga apostolima. 
4. Uznesenje bl. Dj. Marije na nebo. 
5. Krunjenje bl. Dj. Marije u nebu. 

Poslije sv. Krunice ili sv. Ružarija može 

se dodati: 

Zdravo, Kraljice... (kao na str. 110). 

R. Učini me dostojnim da te hvalim Dje- 
vo presveta. 

O. Daj mi krepost protiv neprijatelja 
tvojih. 

Pomolimo se. Bože, kojega je Jedino- 
rođeni Sin svojim životom, smrću i uskr- 
snućem stekao nama plaću života vječnoga, 
molimo Te da mi, koji ova otajstva pre- 
svetim Ružarijem bl. Dj. Marije razmiš- 
ljamo, ugledamo se u ono što sadržavaju 
i postignemo ono što obećavaju. Po istom 
Kristu Gospodinu našemu. Amen. 

Sa sinom svojim svaki čas. 

Djevo Marijo, blagoslovi nas 

Blagoslov Boga svemogućega f Oca i Si- 
na i Duha Svetoga, po zagovoru blažene 
Djevice Marije neka sađe na nas i ostane 
vazda. Amen. 

Napomena: 

Na početku i na kraju sv. Krunice može 

odati ovaj zaziv: 

, Isuse, to je Tebi za ljubav, za obraćenje 

grešnika i kao naknada za sve uvrede, ko- 

anose Bezgrešnom Srcu Marijinu. 

Poslije_ sva desetke može se dodati: 

i O, moj Isuse, oprosti nam naše. grijehe, 
očuvaj nas od paklenoga ognja i dovedi 
u raj sve duše, osobito one kojima je naj- 
potrebnije Tvoje milosrđe. 

LITANJE LAURETANSKE BL. DJE- 
VICE MARIJE 


Gospodine, smiluj se! 

Kriste, smiluj se! ' 

Gospodine, smiluj se! 

Kriste, čuj nas! 

Kriste, usliši nas! 

Oče nebeski, Bože, smiluj nam se! 

Sine, Otkupitelju svijeta, Bože, 
smiluj nam se! 

Duše Sveti, Bože, smiluj nam se! 

Sveto Trojstvo, jedan Bože, 
smiluj nam se! 

Sveta Marijo, ad 

Sveta Bogorodice, 

Sveta Djevo Djevica, 

Majko Kristova, 

Majko Božje milosti, 

Majko prebistra, 

Majko prečista, 

Majko neoskvrnjena, 

Majko nepovrijeđena, 

Majko ljubezna, 


nas! 


za 

Moli 


Majko divna, 

Majko dobroga savjeta, 
Majko Stvoriteljeva, 
Majko Spasiteljeva, 
Djevice premudra, 
Djevice časna, 

Djevice hvale dostojna, 
Djevice moguća, 
Djevice milostiva, 
Djevice vjerna, 
Ogledalo pravde, 
Prijestolje mudrosti, 
Uzroče naše radosti, 
Posudo. duhovna, 
Posudo poštovana, 
Posudo uzorna pobožnosti, 
Ružo otajstvena, 
Tornju Davidov, 
Tornju bjelokosni, 
Kućo zlatna, 

Škrinjo zavjetna, 
Vrata nebeska, 
Zvijezdo jutarnja, 
Zdravlje bolesnih, 


nas! 


za 


Moli 

Utočište grešnika, 

Utjeho žalosnih, 

Pomoćnice kršćana, 

Kraljice anđela, 

Kraljice patrijarha, 

Kraljice proroka, 

Kraljice apostola, 

Kraljice mučenika, 

Kraljice priznavalaca, 

Kraljice djevica, 

Kraljice svih svetih, 

Kraljice bez grijeha istočnog 
začeta X ; 

Kraljice na nebo uznesena, 

Kraljice sv. Krunice, 

Kraljice mira, f 


za 


Moli 


Jaganjče Božji, koji oduzimaš grijehe 
svijeta, oprosti nam, Gospodine! 

Jaganjče Božji, koji oduzimaš grijehe 
svijeta, usliši nas, Gospodine!: 

Jaganjče Božji, koji oduzimaš grijehe 


svijeta, smiluj nam se! 

nas! 


— Moli za nas, sveta Bogorodice, 
— Da dostojni postanemo obećanja Kri- 
stovih. . 
Pomolimo se. 
Dopusti nama, slugama svojim, molimo 
Te gospodine Bože, da se neprestano ra- 
dujemo duševnom i tjelesnom zdravlju 
i da se slavnim zagovorom blažene Ma- 
rije vazda Djevice izbavimo od sadašnje 
žalosti i nauživamo vječne radosti. Po 
Kristu Gospodinu našem. Amen. 


Pjesma Majci Božjoj Bistričkoj 

Pjeva se prije propovijedi. 

Majko Božja Bistrička, 
moli se za nas. | 

Mi smo tvoji putnici, 
3blagoslovi nas. 

Mi Ti ruke pružamo, 
Srcem Te pozdravljamo 

Zdravo, zdravo, zdravo Marijo. 
Umnoži našu vjeru, učvrsti ufanje. 
Rasplamti, mila Majčice, ljubavlju nas 
sve! 

RAZNE MOLITVE MAJCI BOŽJOJ 
Zdravo Kraljice - 

Zdravo Kraljice, Majko milosrđa, ži- 
vote, slasti i ufanje naše, zdravo! K 
Tebi vapijemo prognani sinovi Evini. 
Tebi uzdišemo tugujući i plačući u ovoj 
suznoj dolini. Svrni dakle, zagovornice 
naša, one svoje milostive oči na nas, te 
nam poslije ovoga progona pokaži Isusa, 
blagoslovljeni plod utrobe svoje. O bla- 
ga, o mila, o slatka Djevice Marijo! 

— Moli za nas sv. Bogorodice! 
— Da dostojni postanemo obećanja Kri- 
stovih ' 

Pomolimo se. 

Svemogući, vječni Bože, koji si su- 
djelovanjem Duha Svetoga pripravio ti- 
jelo i dušu slavne Djevice Majke Ma- 
rije, da bude dostojno prebivalište Sinu 
Tvojemu, daj da nas ona, koje se s 
radošću spominjemo, milostivim zago- 
vorom izbavi od sadašnjih zala i od 
vječne smrti. Po istom Kristu Gospo- 
dinu našem. Amen. 

Majci Božjoj za svećenike 

O sveta Majko Božja i premila Majko 
naša! Ti kraljice apostola, Ti pomoćnice 
kršćana. Tvojem se materinskom milo- 
srđu utječemo, da nam od Boga isprosiš 
mnogo svetih svećenika. Ti sve možeš 
kod božanskoga Sina svoga, našega ve- 
likog Svećenika, koji je sebe samoga 
žrtvovao na drvu križa za otkup i spa- 
senje svijeta i još se žrtvuje svaki dan 
na našim oltarima. Uslišaj molbu naro- 
da svoga, koji Te ljubi i štuje od dav- 
nine kao svoju kraljicu, zagovornicu i 
majku. Zagovaraj nas kod predragoga 
Srca Isusova, da nam se smiluje i da 
nam dade mnogo svetih duhovnih pa- 
stira. Budi u pomoći svim svećenicima 
i blagoslovi ih u svetom radu za spa- 
senje i posvećenje naših duša. Amen. 


Majci Božjoj za djecu 
O Marijo, Majko presveta, kao majka 
shvaćaš moju ljubav i moje osjećaje 
prema mome djetetu i znaš u kojim 

se okolnostima i prilikama moje dijete 
nalazi, Tebi kao Božjoj Majci, kojoj Isus 
ništa neće uskratiti što je za slavu Bož- 
ju i naše spasenje, potpunim pouzda- 
njem se utječem i vruće Te molim da 
mi od svog Božanskog Sina isprosiš... 
(reci šta želiš), ako je to za vremenito 
i vječno dobro moga djeteta. Amen. 


Majci Božjoj za roditelje 

O, presveta Djevice, moja Nebeska 
Majko, k Tebi kao Božjoj Majci dolazim 
pun pouzdanja da Te molim za zdravlje 
svojih roditelja, za sve njihove tjelesne 
i duhovne te vremenite i vječne potrebe. 
Isprosi im od Svoga Božanskog Sina sve 
što njihovo roditeljsko srce želi, a na- 
pose da u posvetnoj milosti žive i umru 
te poslije ovog života postignu vječno 
blaženstvo. Amen. 


Majci Božjoj u raznim potrebama 


Spomeni se, o predobrostiva Djevice 
Marijo, kako se nije nikada čulo da si 

ikoga zapustila, koji se k Tebi u zaštitu 
utekao, tvoju. pomoć zatražio i tvoj za- 
govor zamolio. Ovim pouzdanjem obo- 
dren utječem se i ja k Tebi, Djevice 
djevica. K Tebi, Majko, dolazim; pred 
Tobom eto stojim ja grešnik i uzdišem: 
Nemoj, Majko vječne Riječi, prezreti 
mojih riječi, već ih milostivo poslušaj 
i usliši. Amen. 


POSVETA SRCU MARIJINU 


Moli se prve subote u mjesecu 

: Presveta Djevice i preljubazna Majko 
Isusova i Majko naša! Puni djetinje 
ljubavi i saučešća dolazimo k tebi sa 
željom da te svojom ljubavlju i zahval- 
nošću utješimo i zadovoljimo ti za sve 
uvrede, kojima zaslijepljeni grešnici 
probadaju tvoje majčinsko Srce. Oprosti 
svim bijednim ljudima, a i nama, koji 
smo također toliko puta vrijeđali tebe 
i božansko Srce tvoga Sina. 

. Primi našu zahvalnost, našu vjeru, 
naše pouzdanje i našu ljubav za sve 

one, koji su ti nezahvalni, koji su ne- 
vjerni, koji se ne uzdaju-u te i ne ljube 
te. Da zadovoljimo za sve te uvrede i 
nezahvalnosti, rado primamo iz Božje 
ruke sve životne teškoće i žrtve i sve 
to prikazujemo tvom bezgrešnom Srcu 
za obraćenje grešnika. Otvori nam svoje 
predobro Srce da u njemu nađemo uto- 
čište i spas. Učini da ne vrijeđamo više 
dragoga Boga, koji je već previše uv- 
rijeđen. Daj, da po zaslugama tvoga 
Srca ostanemo uvijek. vjerni tvojemu 
Sinu i da nasljeđujemo tvoje neoka- 
ljano Srce u čistoći, u poniznosti, u 
dobroti i ljubavi prema Bogu i bližnje- 
mu. Prečisto Srce Marijino, budi nam 
utočište sada i na času naše smrti! 


Amen. 
POSVETNA MOLITVA MAJCI 
BOŽJOJ. BISTRIČKOJ 
Zdravo presveta Djevice i Majko Božja 
Marijo, naša moćna zaštitnice! 
Premda nevrijedni da ti služimo, / 
ipak, uzdajući se u ljubav / i divnu 

blagost tvojega Srca, / koje nam jedi- 
no. može pomoći, / ponizno padamo 
pred tvoje prijestolje / uvjereni / da 
ćeš nas kao svoju djecu / privinuti 
na svoje prečisto Srce / i zagrnuti 
plaštem / svoje majčinske zaštite. 
Izabiremo te danas svečano / pred 
cijelim nebeskim dvorom / za svoju 
Gospodaricu, / Odvjetnicu i Majku, / 
kao i za Gospodaricu, / Odvjetnicu i 
Majku svojih obitelji / i cijeloga _hr- 
vatskog naroda, / te čvrsto odlučuje- 
mo / svom snagom svoje duše / da 
ćemo ti / i kao pojedinci / i kao 
narod / od srca rado i vjerno služiti. 
' Posebno odlučujemo, / i to zauvi- 
jek, / da ćemo biti / do zadnjeg daha 
vjerni / svetoj svojoj vjeri / i katoličkoj 
Crkvi, / njezinim poglavarima a svo- 
jim pastirima, / sv. Ocu Papi i svojim 
biskupima. 
. Svjesni velike odgovornosti / što 
je nosimo pred Bogom / i pred. nje- 
govom svetom: Crkvom / za vječni 

život svoje djece, / obećajemo ti, pre- 
sveta Majko, / da ćemo se brinuti /i 
numorno raditi / da nam mladež 
bude odgojena / u vjernosti i ljuba- 
vi / prema svetoj vjeri, / toj najdrago- 
cjenijoj baštini djedova naših / te 
nam tako ostane / čista i nepokvarena. 

Odlučujemo nadalje / da ćemo pro- 
svijetljeni Božjom naukom / visoko 
cijeniti / i neokoljanim čuvati / sa- 
kramenat kršćanskog braka / i obi- 
teljskog života / u uzajamnoj vjer- 
nosti do smrti, / čuvajući neokaljano / 
pred oltarom zadanu vjernost / do 
konca života. 

Odlučujemo također / da ćemo 
raditi svim silama na tome / da se iz 
našeg naroda / istrijebi psovka i pro- 
klinjanje, / što toliko vrijeđa Božje 
Veličanstvo, / a nama donosi tolike 
nesreće. 

Isprosi nam, Majko, / uz prijestolje 
božanskog Jaganjca / milost i milo- 
srđe, / pomoć i zaštitu u svim pogi- 

blima, / koje nam prijete i u teškim 
nevoljama / koje nas biju. / Tvojoj 
majčinskoj zaštiti / preporučujemo 
cijelu svoju domovinu / i svoj hrvatski 
narod, / sve svoje obitelji, / svoje pri- 
jatelje i neprijatelje, / sve one koji 
mogu koristiti / ili škoditi našim du- 
šama, / a napose svoju dragu djecu, / 
koju tvoj božanski Sin toliko ljubi, / 
da ih nikakva sila / ne otkine od 
njihova Božanskog Prijatelja, / da 
budu baštinici neba / i dionici vječnog 
života. / Onoga života koji je u tom/ 
da upoznaju nebeskog Oca, / »jedino- 
ga Boga / i koga je poslao Isusa 
Krista.« / Ti si Kraljica i Majka mi- 
losrđa, / Pomoćnica kršćana / i Tješi- 


oteljica žalosnih, / Stoga ti iskazuje- 


mo / svoje djetinje pouzdanje, / kako 
ti je naš narod / kroz vjekove iska- 
zivao. / O Majko, / neka zavlada / ci- 
jelim .hrvatskim narodom Božja lju- 
bav; / nek se ukloni svaka nepravda; / 
nek ugasne / svaka nesloga i mržnja 

u dušama. / Podržavaj i raspiruj u 
nama / ljubav prema sv. vjeri, / či- 
stoći i kršćanskom životu. / Daj nam 
pravi apostolski žar / da za svetu 
vjeru osvajamo / i u njoj utvrđujemo / 
duše svojih bližnjih, / da se tako 
poveća / zaslugama i brojem narod 
onih koji služe Bogu. / Neka tvoje 
blago i milosrdno Srce / usliši naše 
molitve / i neka pospješi / proslavu 
Božjega kraljevstva / u hrvatskom 
narodu! : ' 

Na koncu da ti zasvjedočimo, / 
kako nam je ozbiljno i neslomljivo 
stalo, / da svoje odluke / i vjernost 
tebi i sv. vjeri / dokažemo djelom, / 
kličemo ti poput Psalmiste: / nek 
prionu za nepce naši jezici, / ako bi 
nas ikad išta / otkinulo od svete Božje 
Crkve / i sv. Oca Pape, / namjesnika 
Sina tvojega! (Ps. 136, 6—8). 


Ostajemo vjerni Bogu / u čvrstoj: 
nadi / da ćemo ga / po tvome sve-:' 


tom zagovoru / nakon ovog patničkog 

života / gledati jednom licem u lice / i 
zajedno ga s tobom, / draga naša 
Majko, / slaviti i hvaliti / kroza sve 
vijeke vjekova — Amen! 


Majci Božjoj u zahvalu za 
primljene milosti 


Draga Nebeska Majko, od srca Ti 
hvala što si mi od Svog Božanskog Sina 
isprosila milost koja mi je bila toliko 
potrebna. Svima ću pripovijedati o Tvo- 
joj majčinoj dobroti i ljubavi prema 
meni. Sve ću poticati da u nevoljama 
i nezgodama ovog života ne klonu, već 
da se puni pouzdanja k. Tebi obrate. 
Vruće Te molim, presveta Djevice, da 
me uzmeš pod svoje okrilje i da mi 
isprosiš milost da kreposno živim, sveto 
umrem i vječno blaženstvo postignem. 
Amen. 

LITANIJE SVETOGA JOSIPA 


Gospodine, smiluj se. 

Kriste, smiluj se.. 

Gospodine, smiluj se. 

Kriste, čuj nas. ' 

Kriste, usliši nas. 

Oče nebeski, Bože, smiluj nam se. 

Sine, Otkupitelju svijeta, Bože, smiluj 
nam se. 

Duše Sveti, Bože, smiluj nam se. 

Sveto Trojstvo, jedan Bože, smiluj nam 
.se. 

Sveta Marijo, ' 

Sveti Josipe, 

Slavni porode Davidov, 

Svjetlosti patrijarha, 

Zaručniče Bogorodice, 

Stidljivi čuvaru Djevice, 

Hranitelju Sina Božjega, 

Brižni branitelju Kristov, 

Glavaru slavne Obitelji, 

Josipe pravedni, 

Josipe prečisti, 


nas! 


za 

Moli 


Josipe premudri, 
Josipe jaki, 

Josipe pokorni, 

Josipe vjerni, 
Ogledalo strpljivosti 
Ljubitelju siromaštva, 
Uzore radnika, 

Uresu domaćeg Zivota, 
Čuvaru djevica, 
Potporo obitelji, 
Utjeho bijednih, 
Ufanje bolesnih, 
Zaštitniče umirućih, 
Strahu zlih duhova, 
Pokrovitelju svete Crkve, 


nas! 


za 


Moli 


Jaganjče Božji, koji oduzimaš grijehe 
. svijeta, 
oprosti nam, Gospodine. 
Jaganjče Božji, koji oduzimaš grijehe 
svijeta, 
usliši nas, Gospodine. 
Jaganjče Božji, koji oduzimaš grijehe 
svijeta, 
smiluj nam se. 

Svećenik: Postavio ga je gospodarom 
doma svojega. 


Narod: I poglavicom svega imanja 
svojega 


Pomolimo se. 

Bože, koji si se neiskazanom provid- 
nosti dostojao izabrati blaženoga Josipa 
za zaručnika presvetoj Majci svojoj, daj 
molimo da koga kao pokrovitelja ča- 
“ stimo na zemlji, zavrijedimo imati za- 
govornikom na nebu. Koji živiš i kralju- 
ješ u vijeke vjekova. Amen. 


MOLITVA SV. JOSIPU 


K tebi se, o sveti Josipe, utječemo u 
svojoj nevolji. / Pošto smo tvoju pre- 
svetu zaručnicu za pomoć zamolili, mo- 
limo pouzdano i za tvoju pomoć /* 
Za ljubav, koja te je s neoskvrnjenom 


* Ove se riječi u zagradi ispuštaju, 
kad se ne moli sv. Krunica. 

Djevicom i Bogorodicom vezala; i za 
očinsku ljubav, kojom si grlio Dijete 
Isusa, smjerno te molimo da baštinu, 
koju je Isus Krist svojom krvlju otku- 
pio, milostivo pogledaš; te u pomoć pri- 
tečeš našoj nevolji svojom moći. 

O, brižni čuvaru božanske Obitelji, 
brani odabrano potomstvo Isusa Krista. 
Ne daj, predragi oče, da nas okuže za- 
bluda i pokvarenost. Budi nam s neba 
milostivo u pomoći, o naš jaki zaštit- 
niče, u borbi s vlašću tmine. Pa kao 
što si nekad izbavio Dijete Isusa iz naj- 
veće pogibli života, tako i sada brani 
svetu Crkvu Božju od svih zasjeda ne- 
prijateljskih, te nas svakoga pojedino- 
ga trajno uzmi pod svoje okrilje da 
uzmognemo po tvojem izgledu i tvojom 
pomoću sveto živjeti, blaženo preminuti 
i u nebu vječno blaženstvo zadobiti. 
Amen. 

MOLITVE BL. AUGUSTINU. KAŽO- 
TIČU DA SE ISPROSE MILOSTI 


I 


O, blaženi Augustine, biseru katolič- 
koga episkopata i Dominikanskog reda, 
oče siromaha i bijednika, isprosi od Bo- 
ga svojim moćnim zagovorom dar krš- 
ćanskog jedinstva među svim narodima, 
a meri što se s pouzdanjem 'tebi utje- 
čem, isprosi na Božju slavu i moj vječ- 
ni spas živu vjeru, nepokolebljivu vjer- 
nost Svetoj Majci Crkvi i milost koja 
mi je potrebna. Tako budi. 


II 


O, blaženi Augustine, zaštitniče Tro- 
gira, diko hrvatskog naroda, oče siro- 
maha, tješitelju bolesnika, bijednika i 
nevoljnika, k tebi se pouzdano utječem. 
Ti si mnoge u svom životu i poslije svo- 
je smrti utješio, ozdravio i razne im mi- 
losti od Boga isprosio, pa i meni isprosi 

. milost za koju te vruće molimo, da. 


(spomeni: što želiš), ako to hoće Bog, 
koji neka je blagoslovljen u vijese vje- 
kova. Amen. 


MOLITVE ZA TRODNEVNICU 
BL. AUGUSTINA KAŽOTIĆA 
OD 31. VII — 2. VII 


I 

O, bl. Augustine, koji si se kao 
mladić odrekao djedovskog plemstva 
te prezreo zemaljske časti i bogatstva 
da bi se mogao potpuno Bogu posvetiti 
u Dominikanskom redu, u kojem si se 
toliko istakao u krepostima, da si svi- 
ma bio divan uzor redovničkog života, 
molimo te, isprosi nam milost da nas 
ne zavedu privlačivosti svijeta i luka- 
vost đavla, već da, vršeći Božje i 
crkvene zapovijedi, uvijek idemo pu- 
tem koji vodi u vječnu domovinu. 


Oče naš, Zdravo Marijo, Slava Ocu. 

II 


O, bl. Augustine,: koji si, pun -rev- 
nosti za spas neumrlih duša, riječju i 
djelom poticao svakoga na dobro, a 
svojim  neumornim “ propovijedanjem 
branio i širio Kristovu vjeru, isprosi 
nam milost, da, kao prava djeca Kato- 
ličke crkve, vjerujemo sve ono što je 
Bog objavio i vršimo sve što nam je 
zapovjeđeno, da sačuvamo svoju vjeru 
od zabluda i dušu od grijeha te tako 
postignemo spas svoje duše. 

Oče naš, Zdravo Marijo, Slava Ocu. 


HI 


o, bl. Augustine, uzore biskupa, 
koji se, bogat zaslugama i proslavljen 
čudesima sada nalaziš u nebeskoj slavi, 
a koji si'se za vrijeme svog zemaljskog 
života kao dobri pastir brinuo, Bogu 
molio i žrtvovao za one, koji su tebi 
bili povjereni i tvoju pomoć prosili, 
molimo te da po tom zagovoru kre- 
posno živimo, sveto umremo i jednom 
navijeke u nebu sretni budemo. Amen. 

Oče naš, Zdravo Marijo, Slava Ocu. 


Pripjev: Augustine, biskupe sveti, 
diko Trogira, svjetlosti Zagreba, slavo 
hrvatskog naroda, brani svoje štovatelje 
pomoćima višnje milosti. 

R. Moli za nas, blaženi Augustine. 

O. Da dostojni postanemo obećanja Kri- 
stovih. 

Pomolimo se. 

Bože, koji si se dostojao da u blaže- 
nom Augustinu, priznavaocu svome i 
biskupu, providiš Crkvi svojoj dobroga 
pastira: dopusti milostivo da po nje- 
govu zagovoru  zaslužimo doći u 
mjesto paše tvoje. Po Kristu Gospodinu 
našem. Amen. 


Molitva bl. Hozani Kotorskoj 


Obnovi, Gospodine, u srcima našim 
ljubav prema muci svojoj, da zagovo- 
rom i izgledom blažene Hozane djevice 
— pokornice, postanemo dionici tvojih 
boli i slave. Koji živiš i kraljuješ u vi- 
jeke vjekova. Amen. 

Molitva bl. Nikoli Taveliću 


Bože, koji si blaženog Nikolu: Tave- 


lića proslavio revnošću za širenje vjere 
i palmom mučeništva, daj nam, moli- 
mo, da po. njegovu primjeru.i zagovoru 
idući putem Tvojih zapovijedi zasluži- 
mo nagradu vječnoga života. Po Kristu 
Gospodinu našem. Amen. 


Molitva. Bl. Marku Križevčaninu 

* Bože, koji si ovaj dan posvetio po- 
bjednim slavljem blaženog Marka, svo- 
jega mučenika, usliši molbe svojega pu- 
ka.i podaj da mi koji častimo njegove 
zasluge, nasljedujemo postojanost nje- 
gove vjere. Po Kristu Gospodinu na- 
šem. Amen. 


* Molitva bl. Graciji 
“Bože, koji si blaženoga Graciju ure- 
Sio “s osobitom krepošću pokore, podaj 
molimo da idući za njegovim: stopama 
činimo dostojne plodove pokore. Po 
Kristu Gospodinu našem. Amen. 

PRIGODNE MOLITVE 


Za sv. Crkvu 
.Svemogući, vječni Bože, koji si sla- 
vu svoju u Kristu objavio svim naro- 
dima, čuvaj djela milosrđa svoga da 
Crkva tvoja raširena po svemu svijetu 
ustraje trajnom vjerom u priznavanju 
imena tvojega. Po istom Kristu Gospo- 

dinu našem. Amen. 
Zasv. 0. Papu 


Bože, pastiru i vladaru sviju vjer- 
nika, pogledaj milostivo na slugu svoga 
I., koga si htio postaviti pastirom na 
čelo Crkve svoje i podaj mu, molimo 
da riječju i primjerom prednjači oni- 
ma kojima je na čelu, te zajedno sa 
sebi povjerenim stadom uđe u život 
vječni. Po Kristu. Gospodinu našem. 
Amen.: 


Za biskupa 


Bože, ' čija dobrota i ljubav nad 
pukom tvojim bdi i vlada, nadahni 

duhom mudrosti slugu svoga (nad)- 
biskupa našega..., čijoj si nas duhov- 
noj brizi izručio da se s duhovnim 
napretkom ovaca umnoži vječna radost 
pastira. Po Kristu Gospodinu našem 
Amen. E 


Za jedinstvo Crkve 

Bože, koji ispravljaš pogreške, sje- 
dinjuješ rasuto i sjedinjeno uzdržavaš, 
molimo te, izlij na kršćanski puk 
blagostivo milost svoga sjedinjenja, da 
odbacivši razdor i sjedinivši se s pra- 
vim pastirom tvoje Crkve, dostojno 
tebi služimo. Po Kristu Gospodinu 
našem. Amen. 


Za katoličke misije 
Hvalite Gospodina sva plemena; 
hvalite ga svi narodi, jer je silno nad 
nama milosrđe njegovo, i istina Gospo- 
dnja ostaje dovijeka (Ps. 116). 
R. Neka te slave narodi, Bože. 
:O. Neka te slave narodi. 

Pomolimo se. Bože, zaštitniče 
naš, baci svoj pogled i pogledaj na lice 
Krista svoga, koji je sebe dao za otkup 
svih i učini da se od Istoka pa do 
Zapada veliča tvoje Ime u narodima i 
da se na svakom mjestu žrtvuje i pri- 
kazuje tvome Imenu čisti prinos. Po 
istom. Kristu Gospodinu našem. Amen. 


Svjetska molitvena osmina 
.Moli se od 18. do 25. siječnja za sje- 
dinjenje svih kršćana u Katoličkoj crk- 
Vi i za obraćenje nevjernika. Preporu- 
čuje se: da se najprije izmole litanije 
presv. Imena Isusova. 


.Molitva 
Da svi jedno budu, kao što si ti, Oče, 
u meni i ja u tebi; da i oni u nama 
budu jedno; da vjeruje svijet da si me 
ti poslao (Iv. 17, 21). 
S. Ja tebi kažem: ti si Petar. 


P. I na toj ra sazidat ću ren 
svoju. 

Pomolimo se. Gospodine Isu- 
se Kriste, koji si rekao svojim aposto- 
lima: mir vam ostavljam, mir svoj 
dajem vam; ne obaziri se na grijehe 
moje, nego na vjeru Crkve svoje i nju 
po volji svojoj dostoj se umiriti.i uje- 
diniti. Koji s Ocem i Duhom Svetim 
živiš i kraljuješ Bog po sve vijeke vje- 
kova. Amen. 


Molitva za grešnike 


Presveto Trojstvo, Oče, Sine i Duše 
Sveti! Ponizno Te molim i darivam Ti 
predragocjeno tijelo, krv, dušu i bo- 
žanstvo Isusa Krista, koji je prisutan u 
svim svetohraništima širom svijeta, kao 
naknadu za sve uvrede, svetogrđa i ne- 
marnosti, kojima Te vrijeđaju ljudi. Po 
neizmjernim zaslugama njegova pre- 
svetog Srca i neokaljanog Srca Marije 
molim Te: obrati jadne grešnike! 

(Ovu je molitvu naučio anđeo male 
odabranike u Fatimi.) 

Molitva za one, koji su na umoru . 


O predobrostivi Isuse, ljubitelju duša, 
zaklinjem te smrtnom borbom tvojega 
presvetog Srca i bolovima tvoje neoka- 
ljane Majke, očisti u svojoj Krvi sve 
grešnike svega svijeta, koji su sada u 
smrtnoj borbi, te će danas umrijeti. 
Amen. 

R. Srce Isusovo, koje si pretrpjelo 
smrtnu tjeskobu. 


O. Smiluj se onima koji umiru. 
Molitva za potpuni oprost na času smrti 


Gospodine Bože moj! Već sada spre- 
mno i dragovoljno primam iz tvoje ru- 
ke svaku vrst smrti, koja bude tebi po 
volji, i to sa svim njezinim tjeskobama, 
mukama i bolima! 


MOLITVE ZA POKOJNE 
Za pokojne roditelje 
Bože, koji si nam zapovjedio pošti- 
vati oca i majku, smiluj se milostivo 

dušama oca i majke moje i oprosti nji- 
“hove grijehe, te učini da ih vidim u 
radosti vječnog svjetla. Po Kristu Go- 
spodinu našem. Amen. 


Za pokojnu braću, rođake i dobročini- 
telje 

Bože, djelitelju oproštenja i ljubitelju 
ljudskog spasenja, molimo blagost tvo- 
ju da braći, rođacima i svim našim do- 
bročiniteljima, koji su s ovoga svijeta 
preminuli po zagovoru blažene Marije 
vazda Djevice i svih svetaca tvojih, do- 
pustiš doći u zajednicu vječnoga blažen- 
stva. Po Kristu Gospodinu našem. 
Amen. 


..R. Pokoj vječni daruj im, Gospodine. 
O. I svjetlost vječna svijetlila im. 
R. Počivali u miru. 
O. Amen. 

ISTINE 


KOJE MORA ZNATI I VJEROVATI 
SVAKI KATOLIK 


GLAVNE ISTINE 


1. Samo je jedan Bog, a tri su božan- 
ske osobe: Otac i Sin i Duh Sveti. 

2. Bog je sve stvorio, sve uzdržava i 
upravlja. ' 

3. Duša je čovječja besmrtna. 

4. Sin je Božji postao čovjekom i ot- 
kupio nas svojom smrću na križu. 

5. Milost je Božja potrebna za spasenje. 

6. Bog će dobro nagraditi vječnom na- 
gradom, a zlo kazniti vječnom kaz- 
nom. 


APOSTOLSKO VJEROVANJE 


Vjerujem u Boga, Oca svemogućega, 
/ Stvoritelja neba i zemlje. / I u Isusa 
Krista, Sina njegova jedinoga, / Gospo- 
dina našega, / koji je začet po Duhu 

Svetom, / rođen od: Marije Djevice, / 
mučen pod Poncijem Pilatom, / raspet, 
umro i pokopan, sašao nad pakao, / 
treći dan uskrsnuo od mrtvih: / uzašao 
nad nebesa, / sjedi o desnu Boga Oca 
svemogućega, / odonud će doći suditi 
žive i mrtve. / Vjerujem u Duha, Sve- 
toga, / svetu Crkvu katoličku, / općin- 
stvo svetih, / oproštenje grijeha, / us- 
krsnuće tijela, / i život vječni. Amen. 


SEDAM SVETIH SAKRAMENATA i 


1. Krštenje - 2. Potvrda - 3. Sveta Pri- 
čest - 4. Ispovijed - 5. Bolesničko poma- 
zanje - 6. Svećenički red - 7. Ženidba 


DVIJE ZAPOVIJEDI LJUBAVI 


1. Ljubi Gospodina Boga svoga svim 
srcem svojim, svom dušom svojom 
(Mat 22, 37). 

2. Ljubi bližnjega svoga kao. sam neba 
(Luk 10, 27). 

ISUSOVA ZAPOVIJED LJUBAVI 
PREMA BLIŽNJEMU 


»Novu vam zapovijed dajem: Ljubite 
jedan drugoga! Kao što sam ja ljubio 
vas, tako i vi ljubite jedan drugoga« 
(Iv 13, 34). 


ISUSOVA ZAPOVIJED LJUBAVI 
PREMA NEPRIJATELJIMA 


»Ljubite svoje neprijatelje, činite do- 
bro onima, koji vas mrze i molite se 
za one, koji vas progone i kleveću da 
budete sinovi svoga nebeskoga Oca, koji 
daje da sunce njegovo izlazi nad zlima 
i dobrima.« (Mat 5, 44-45). 


OSNOVNE KRŠĆANSKE 
. DUŽNOSTI 


Prva: Kloni se grijeha. 
Druga: Drži Božje mapomjeli“ i živi 
kreposno. 

DESET ZAPOVIJEDI BOŽJIH 


1. Ja sam Gospodin Bog tvoj: 
Nemaj drugih bogova uz mene. 

2. Ne izusti imena Gospodina Boga 
svoga uzalud. 

3. Spomeni se da svetkuješ dan Gos- 
podnji. 


4. Poštuj oca i majku, da dugo živi | 


i dobro ti bude na zemlji. 
. Ne ubij. 
. Ne sagriješi bludno. 
Ne ukradi. 
Ne reci lažna svjedočanstva. 
Ne poželi tuđeg ženidbenog druga. 
. Ne poželi nikakve tuđe stvari. 


EEE EE 


PET CRKVENIH ZAPOVIJEDI 


1. Svetkuj zapovijedane blagdane i slu- 
šaj pobožno svetu Misu u nedjelju 

| i zapovijedane blagdane. 

2. Posti zapovijedane poste i u odre- 
đene dane ne mrsi. 


138 


4. 


5. 


Svake se godine najmanje jedanput 
ispovijedi i o Uskrsu pričesti. 
Drži se ženidbenih zakona svete Cr- 


kve. 
Doprinosi za crkvene potrebe. 


DRUGI VAŽNIJI PROPISI CRKVE 


Crkva zapovijeda svojim vjernicima: 
Da ženidbu sklapaju pred svećeni- 


kom, 


da djecu što prije nakon rođenja do- 


nesu svećeniku na krštenje, 


da djecu katolički odgajaju i šalju na 


vjersku pouku, 


da u smrtnoj pogibelji prime sakra- 


mente umirućih. 


Crkva zabranjuje: 


Zatajivati vjeru, 
pristajati uz krivovjerje, 


“ prisustvovati nekatoličkim obredima, 


sklapati mješovite ženidbe, 

čitati protuvjerske i nećudoredne 
knjige i časopise; ' : 

spaljivati mrtvace. 

KREPOSTI -. > 


Najvažnije su kreposti tri bogoslovne: 


vjera, ufanje i ljubav. Bog ih u nas uli- 
jeva i one uređuju . naš odnos prema 
Bogu i posebno nas povezuje s njime. 


Naš odnos prema bližnjemu i:sve naše 


ćudoredno vladanje uređuju ćudoredne 
kreposti. 


Glavne su ćudoredne kreposti: raz- 


boritost, pravednost, jakpst i umjere- 


nost. 


m no 


OSAM BLAŽENSTAVA 


. Blaženi siromašni u duhu, jer je nji- _ 


hovo kraljevstvo nebesko. | 


. Blaženi žalosni, jer će se utješiti. 
* Blaženi krotki, jer će baštiniti zemlju. 
. Blaženi koji gladuju i žeđaju pravde, 


jer će se nasititi (pravde): 


. Blaženi _milosrdni, ie «će. milosrđe 
* postići. 


. Blaženi koji su čista srca, jer će gle- 


dati Boga. 

rs 


paper 


. Blaženi miroljubivi, jer će se zvati 


sinovi Božji. -, 


. Blaženi koji su prognani radi praved- 


nosti, jer je njihovo kraljevstvo ne- 
besko. 


SEDAM DAROVA DUHA 
ic (SVETOGA 


. Mudrost - 2. Razum - 3. Savjet - 
. Jakost - 5. Znanje - 6. Pobožnost - 
. Strah Božji. 


DJ ELA MILOSRĐA 


Tjelesna djela milosrđa: 


. Gladna nahraniti. 
. Žedna napojiti. 


Siromaha odjenuti. 


, Putnika primiti. 

. Bolesna i utamničenika pohoditi. 
. Roba otkupiti. 

. Mrtva pokopati. 

Duhovna djela milosrđa: 
1. Dvoumna savjetovati. 
2. Neuka poučiti. 
3. Grešnika pokarati.  ' 
4. Žalosna i nevoljna utješiti. 
5. Uvredu. oprostiti. 
6. Nepravdu strpljivo podnositi. 
7. Za žive i mrtve Boga moliti. 


SEDAM GLAVNIH GRIJEHA 


1. Oholost - 2. Škrtost - 3. Bludnost 
4. Zavist - 5. Neumjerenost u jelu i piću 
- 6. Srditost - 7. Lijenost 


POSLJEDNJE STVARI ČOVJEČJE 

Smrt, sud, nebesko blaženstvo za do- 
bre, a pakao za zle. 

»U svim djelima svojim spomeni se 
posljednjih stvari, pa nećeš nikada sa- 
griješiti« (Crkv 7, 40). 

KRATKA POUKA ZARUČNIKA 


1. Što je sv. ženidba? 


Sveta je ženidba sakramenat Novoga 
zavjeta, ustanovljen od Isusa Krista, 


kojim se ženidbenim ugovorom dobivaju 


milosti da se mogu dostojno i sveto 
obavljati ženidbene i roditeljske dužno- 
sti. . 


2. Što su kršćanski zaručnici kod sa- 
kramenta sv. ženidbe? 

Kršćanski su zaručnici djelitelji sa- 
kramenta sv. ženidbe i jedan drugomu 
sredstvo posvećenja. 


3. Kakvom dušom treba primiti sa- 
kramenat sv. ženidbe? 


Sakramenat sv. ženidbe treba primiti 
čistom dušom, to jest treba biti u po- 
svetnoj milosti. Zato se zaručnici prije 
vjenčanja ispovijedaju i pričešćuju. Tko 
u smrtnom grijehu pristupa sv. že- 

nidbi, tome je ženidba valjana, ali čini 
teški ili smrtni grijeh. 


4. Što čine oni, koji se pri sklapanju 
ženidbe ne drže crkvenih propisa i kao 
katolici ne sklapaju crkvenu ženidbu? 

Oni katolici, koji se pri sklapanju že- 
nidbe ne drže crkvenih propisa i ne 
sklapaju crkvenu ženidbu, čine teški 
prekršaj ili smrtni grijeh. Osim toga 
njihova je ženidba pred Crkvom neva- 
ljana i oni se ne mogu ni ispovijediti ni 
pričestiti, dok ne sklope crkvene ženid- 
be. ' 

5. Koliko traje ženidbena veza? 


Ženidbena veza traje do smrti muža 
ili žene i trajno posvećuje ženidbene 
drugove, dok su živi. Ona oplemenjuje 
njihovu ljubav i u časovima najtežih 
kušnja učvršćuje ih u nepokolebljivoj 
vjernosti jedno drugomu. Osim toga ona 
je uvijek i svagdje slika otajstvene lju- 
bavi Krista i Crkve. 

6. Koji je cilj ili svrha sakramenta 
sv. ženidbe? ' 

Cilj ili svrha sakramenta sv. ženidb 
jest rađanje i uzgajanje djece, izražava- 
nje međusobne bračne ljubavi i lijek 
protiv tjelesne požude time što se ona 
stišava na dopušten način. Pri vršenju 
bračnih dužnosti nikada se ne smije 
isključiti prvotni cilj braka, koji se sa- 
stoji u rađanju djece. 


7. Čime treba da se odlikuje bračni 
život? . 

Bračni život treba da se odlikuje kre- 
pošću, koja se zove bračna čistoća. Ona 
treba da uređuje bračne dužnosti. 


8. Koje su bračne dužnosti muža i 
žene? ' 

Bračne dužnosti muža i žene jesu 
bračna ljubav i bračna vjernost. 

9. Kakva mora biti bračna ljubav mu- 
ža i žene? 

Bračna ljubav muža i žene mora biti 
takva, da se međusobno usrećuju i u 

tom međusobnom usrećivanju nalazi se 
smisao ženidbenog života. Muži žena se 
moraju istinski ljubiti i međusobno se 
neprestano uživljavati u duševni život 
jedan drugoga, tako da stvarno žive 
jednim životom. U međusobnoj, pravoj 
istinskoj ljubavi kršćanski supruzi ne 
samo da jedan drugome olakšavaju vre- 
meniti život na zemlji, nego će jedan 
drugoga poticati na bolji kršćanski život 
i duhovno se usavršavati. Međusobne 
sporove, ukoliko nastanu, iskreno će 
međusobno rješavati u prisutnosti sve- 
znajućeg Boga, jedinog svjedoka njiho- 
vih riječi i djela. ' 


10. U čemu se sastoji bračna vjer- 
nost? 

Bračna vjernost se sastoji u trajnom 
i doživotnom održavanju bračnog ugo- 
vora, koji se sklapa kod vjenčanja i ko- 
jim se dava izmjenično pravo i vlast na 
one čine, koji su podesni da dovedu do 
začetka novog života. To je bit ženidbe- 

.nog ugovora, koji je podignut na dosto- 


janstvo sv. sakramenta ženidbe. Iz brač- 
nog ugovora proizlaze bračne dužnosti, 
a te su dobra i sveta stvar, ako se obav- 
ljaju s ciljem, zbog kojeg je ustanov- 
ljen sakramenat sv. ženidbe. 


11. Što se protivi bračnoj vjernosti? 


Bračnoj vjernosti se protivi svaka ne- 
dopuštena veza s bilo kojom osobom. To 
je izdaja najsvetijeg obećanja, uvreda 
Boga i bračnog druga. To je teški gri- 
jeh, koji se zove preljub. On razara 
bračnu sreću, ruši mir i slogu u obite- 
lji, oteščava uzgoj djece, a često dovodi 
i do rastave samog braka. 


12. Kako će se sačuvati bračna vjer- 
nost? 

Bračna vjernost sačuvat će se uzornim 
kršćanskim životom, posebno molitvom 
i čestim primanjem sv. sakramenta is- 
povijedi i pričesti te izbjegavanjem pre- 
velike intimnosti prema drugim oso- 
bama. 

13. Kakav mora biti ženidbeni život 
prema kršćanskoj vjeri? 

Ženidbeni život prema kršćanskoj 
vjeri mora biti u skladu s naravnim za- 
konom, koji zabranjuje svako svjesno 
i izravno onemogućavanje i ograničenje 
poroda. +. 


"14. Što čine oni supruzi, koji svjesno 
i hotimično sprečavaju djecu? 

Oni supruzi koji svjesno i hotimično 
sprečavaju djecu, čine teški prekršaj 
Božjeg i naravnog zakona. To je težak 
grijeh protiv svoga tijela, bračnog dru- 
ga, samog braka, vlastite djece i vla- 
stitog naroda. 


15. Na što su dužni supruzi, koje je 
Bog obdario djecom? 

Supruzi, koje je Bog obdario djecom, 
dužni su svoju djecu što prije krstiti i 
kršćanski uzgojiti te se brinuti za vre- 
menito i vječno dobro svoje djece, da 
skupa s djecom jednom navijeke budu 
sretni u vječnom blaženstvu. 

CRKVENE PJESME 


ZAZIV DUHA SVETOGA 


O dođi, Stvorče, Duše Svet »*&k Pohodi 
duše vjernika > Poteci višnjom milo- 
sti & U grudi štono stvori ih. 


Ti nazivaš se Tješitelj * Blagodat Boga 
svevišnjeg *k Studenac živi, ljubav, 
plam * I pomazanje duhovno. 


Darova sedam razdaješ * Ti prste de- 
sne Očeve * Od vječnog Oca obećan > 
Ti puniš usta besjedom. 


Zapali svjetlo u srcu * Zadahni dušu 
ljubavlju * U nemoćima tjelesnim 
Potkrepljuj nas bez prestanka, 


Dušmana od nas otjeraj * I postojani 
mir nam daj, * Ispred nas idi, vodi 
nas, *& Da svakog zla se klonimo. 
Daj, Oca da upoznamo X I Krista Sina 
Njegova *& I u Te Duha Njihova, * Da 
vjerujemo sveudilj. 

Sva slava Ocu vječnomu > I uskrslo- 
me Sinu mu * Sa Tješiteljem presve- 
tim > Nek bude sada i uvijek. Amen. 
R. Pošalji Duha svojega i postat će 
(Aleluja). - 
O. I obnovit ćeš lice zemlje 
(Aleluja). 

Pomolimo se. 

Bože, koji si svjetlošću Duha Sveto- 
ga poučio srca vjernih, daj da u istom 
Duhu, što je pravo mislimo i njegovoj 
se utjehi vazda radujemo. Po Kristu 
Gospodinu našem. Amen. 

Djela naša, molimo, Gospodine, mi- 
lošću svojom preteci i pomoću prati, da 
se svaka naša molitva i radnja s Tobom 
vazda počinje i početa da se s Tobom 
dovršuje. Po Kristu Gospodinu našem. 
Amen. ; 

(Mjesto prethodne pjesme, može se iz- 
moliti pjesma: »Dođi, Duše presveti« 
kao na str. 31 i dodati molitve kao 
gore.) 

MISNE PJESME 
Molitva vjernika prije prikazanja 
' I 
Bože, daj mir, jedinstvo — svetoj 
Crkvi kršćanskoj na 
Odgovara se: Gospodine, pomiluj nas! 
Ne daj da izgine baština tvoja. 
Učini da se odvrati od nas srdžba 'Tvo- 
ja. 
Svi smo Ti sagriješili, primi pokoru 
našu. 2 
Pogledaj, Gospodine, i oprosti grijehe 
naše. 
Čuvaj nas, Bože, od pomora, rata i gla- 
da. 

Bdij, Gospodine, nad ovim mjestom, 
Desnicom svetom svojom blagoslovi po- 
lja, njive, vinograde naše. 

Bože, daj dažđda zemlji svojoj. 

(u kišno doba: Bože daj lijepo vrijeme.) 

Daj pokoj dušama vjernih, koji su pre- 
minuli. 

Daj da se uzrađuje kršćanska vjera. 

II 
Za Tvoju svetu Crkvu katoličku moli- 


mo Te. 
Odgovara se: Gospodine, pomiluj nas! 
Za papu našega........... , za (nad)- 
biskupa našega...... i za svećenike 


naše, molimo Te. 

Za slobodu vjere, za obraćenje nevjer- 
nika, za mir naroda, molimo Te. 

Za ovo mjesto i za sve, koji prebivaju 
u njemu, molimo Te. 

Za radnike, mornare i putnike molimo 
Te. 

Za bolesnike, nemoćnike i umiruće, mo- 
limo Te. ' 

Za sve one, koji u Crkvi Tvojoj vrše 
djela milosrđa, molimo Te. : 

Usliši nas, Bože, u svakoj molitvi i pro- 
šnji našoj, molimo Te. 


II 


Svetoj Crkvi Božjoj vječno spasenje. 
Odgovara se: Spasitelju svijeta, Ti je 
pomozi! 

Papi... , Vrhovnom svećeniku i sve- 
općem Ocu život i pobjeda. 

Odgovara se: Spasitelju svijeta, Ti ga 
pomozi! 

Nad - biskupu ..., blagoslov i uspjeh. 
Odgovara se: Spasitelju svijeta, Ti ga 
pomozi! 

Svemu vjernom puku mir i prava slo- 

a 
E jati se: Spasitelju svijeta, Ti ga 
pomozi! 

. IV 
Grešnici, Tebe molimo, usliši nas! 

Napomena: Može se nastaviti dalje iz 

Litanija svih svetih. 


EUHARISTIJSKE PJESME 


I 
KLANJAM TI SE SMJERNO, TAJNI 
BOŽE NAŠ, 
Što pod prilikama tim se sakrivaš, 
Srce Ti se moje cijelo predaje, 
Jer dok promatra Te, svijest mu pre- 
staje. 

Vid i opip, okus varaju se tu, 

Al za čvrstu vjeru dosta je, što čuh; 

Vjerujem u svemu Kristu Bogu svom, 

Istine nad ovom nema Istinom. 

Samo Bog na križu bješe oku skrit, 

Ovdje je i čovjek tajnom obavit; 

Vjerujem u oba, oba priznajem, 

S razbojnikom isto skrušen vapijem. 

Rana kao Toma ja Ti ne vidim, 

Ipak Bogom svojim priznajem Te s 
njim. 

Daj, da vjera moja uvijek življe sja, 

Da se ufam u Te, da Te ljubim ja. 

Uspomeno smrti Spasa premilog, 

Živi kruše, što si život puka svog; 

Daj, da sveđ od Tebe i moj živi duh, 

Dokraj žića budi najslađi mi kruh. 

Pelikane nježni, Spasitelju moj, 

Blatna me u krvi umij presvetoj: 

I kap njena može svijet da spasi cijel, 

Da bez ljage bude, posve čist i bijel. 

Isuse, kog sad mi krije veo taj, 

Žarku želju, molim, Ti mi uslišaj; 

Daj, da otkrito Ti lice ugledam 
I u slavi Tvojoj blažen uživam. Amen. 


II 


ODZIVAM SE ISUSE, 
Jer Ti mene zoveš, 
Jer Ti mene hoćeš: 
Ave Jesu! 

ili: Zdravo, Isuse! 
Dolazim Ti, Isuse, 
Jer Ti mene tražiš, 
Jer Ti mene paziš: 
Ave Jesu! 

ili: Zdravo, Isuse! 
Gledam u Te, Isuse, 
Jer Ti mene tješiš, 
Jer Ti mene krijepiš: 
Ave Jesu! 

ili: Zdravo, Isuse! 
Ljubim Tebe, Isuse, 
Jer Ti mene ljubiš, 
Jer Ti mene žudiš: 
Ave Jesu! 

ili: Zdravo, Isuse! 

HI 
UZMITE, JEDITE, MOJE VAM TIJELO 
TO JE, 
Uzmite, pijte svi, evo vam Krvi moje! 
Spasitelj reče to, njegova riječ-bi dosta 
Tijelo i sveta Krv u taj čas namah 
posta. ' 
Danas, kroz vjekove u crkvi isto biva, 
Međ nama, sretni smo, imamo Krista 
. Živa! 
Kada nas žića put hoće da jednom 
smrvi, 


Štita gle Kristova: Tijela mu, svete 
Krvi! 


IV 
ZDRAVO TIJELO ISUSOVO, 
Na oltaru posvećeno. 


Zdravo, Tijelo Isusovo, 
Svetim Duhom upućeno. 


Zdravo, Tijelo Isusovo, 
Od Djevice porođeno. 

Zdravo, Tijelo Isusovo, 

U jaslice položeno. 

Zdravo, Tijelo Isusovo, 

Vele gorko izmučeno. 
Zdravo, Tijelo Isusovo, 

Za nas na križ pribijeno. 
Zdravo, Tijelo Isusovo, 
Mrtvo u grob sahranjeno. 
Zdravo, Tijelo Isusovo, 

Treći danak uskrsnulo. 
Zdravo, Tijelo Isusovo, 

Na nebesa uzneseno. 
Zdravo, Tijelo Isusovo, 
Zdesna Ocu posađeno. 
Zdravo, Tijelo Isusovo, 

Nam za hranu svima dano. 
Zdravo od meda slađi Kruše, 
Koji hraniš vjerne duše. 
Zdravo, Trojstvo u Jedinstvu, 
Zdravo, Isuse, u Božanstvu. 
Tebi hvala, tebi dika, 

Tebi slava prevelika. 

O Isuse, budi hvaljen 

Po sve vijeke vijeka. Amen. 

PJESME KRISTU KRALJU 
I 
CHRISTUS VINCIT 
Krist kralj vlada, Krist pobjeđuje, 
Krist Kralj vječno kraljuje. 


II 
ISUSE, KRALJU, ISUSE SLAVO! 
Vječna Ti hvala, beskrajna čast! 
Nebo je Tvoje prijestolje divno 
Svemirom Tvoja stere se vlast. 
Pripjev: 


Slava Ti Kralju, slava Ti Bože! 
Pred Tobom sve je pepeo prah. 
Dokle smo Tvoji, tko nam što može, 
Ti si nam nada, ljubav i strah! 
Isuse Kralju mira i sreće, 

Uz Tebe stoji narod vas Tvoj, 
Opojen vinom kraljevskog Pira, 

Za Tebe hrli u sveti boj! 

Isuse Kralju silni i moćni, 
Pobjede Tvoje svanut će dan, 

Mi ćemo s Tobom, dobri naš Kralju, 
Radosni u Tvoj unići stan. 


II 


TI, KRISTE, KRALJ SI VJEKOVA, 
Ti vladar sviju naroda, 

'Ti sudac si jedincati 

Svih umova i srdaca. 


O, Kriste, mira vladaru, 
Pokori srca buntovna, 
U jedno stado skupi sve, 
Od Tebe što odlutaše. 


Sva slava Ti, o Isuse, 

Što vlašću svijeta upravljaš, 

I Ocu s Duhom. preblagim 

U vječne vijeke vjekova. Amen. 

PJESME MAJCI BOŽJOJ 


I 


*ČUJ NAS MAJKO, NADO NAŠA, 
K Tebi vapijemo mi svi, 

Svak?' Ti srce sad iznaša, _ 
Srce puno ljubavi. 


Pripjev: : 
Primi, primi, mila Majko, 
Naša srdašca, 

To je sve, što mogu dati 
Tvoja dječica. 

Sretan onaj tko Te hoće 
Svojom zvati Majčicom, 
Jer od svake Ti ćeš zloće 
Zaštitom ga branit svom. 


I 
*O MILA MAJKO NEBESKA, 
Ti zaštitnice bijednika, 
Slušaj naš glas, 
Pogledaj nas. 


* Pjesme označene zvjezdicom mogu se 
Pjevati samo izvan liturgijskih obreda. 


160 


Svima nama izmoli spas. 

Ti raj si nam otvorila 

Kad Isusa si rodila, 

Bez Njega mi b'jedni bi svi 
Vječnu sreću izgubili. 


Kad duši našoj teško je, 
Kad pritisnu je nevolje, 
Tebi se tad moli svak rad, 
A Ti blažiš bijedu i jad. 


TI 


*O DIVNA DJEVICE 
Nebeska Kraljice, 
Moli za nas! 


Pripjev: 

Ti znadeš najbolje 
Sve naše nevolje, 
Ah, spasi nas! 


U Te se ufamo 
I pomoć prosimo, 
Ne odbij nas! 

Pripjev: 

Ti znadeš... 

Daj, dođi, Majko daj, 
Kad stigne žića kraj 
Na smrtni čas! 


Pripjev: 
Ti znadeš... 


IV 


*L'JEPA SI LJEPA, DJEVO MARIJO, 
'Tebe vijek časti rajska družina: 
Anđeli Vjepo pjevaju, 

Tebi se, Djevo, klanjaju. 


Pogledaj na nas, milena Mati, 
Svrni k sirotam pogled svoj zlati: 
Usliši nas, o Majčice, 

Ne odbij svoje dječice! 


Ti si nam zv'jezda, jedina nada, 
Posred zemaljskih tuga i jada: 
Koji se k Tebi utječe, 

Utjehu slatku naći će. 


162 


V 


*MAJKO BOŽJA ČUDOTVORNA, 
Zdravo, zvjezdo krasna, zorna, 
Svoje oči na nas svrati, 

Budi vazda naša Mati. 


Pripjev: 

O Marijo, brani nas 
U bolesti, u žalosti, 
Svaki čas! 


Milosti nam ne zakrati, 

Ne daj rod da ovdje pati, 
Vojsku, kugu i glad ljuti, 
Ne daj, Majko, da tko ćuti. 
Pripjev: 

O Marijo, brani nas 

U bolesti, u žalosti, 


Svaki čas! 
VI 
*ZDRAVO, DJEVO, SVIH MILOSTI 
PUNA, 


Vječnog Sunca ogrnu Te sjaj; 
Oko čela zvjezdana Ti kruna, 
Ispod nogu stenje pakla zmaj! 

: Pripjev: 

Rajska Djevo, Kraljice Hrvata, 
Naša Majko, naša zoro zlata: 
Odanih Ti srca primi dar, 
Primi čiste ljubavi nam žar! 


Blažena si, jerbo sva si čista, 
Zmijin dah ne okuži Ti grud; 
Zv'jezda sreće i nama da blista, 
Noći gr'jeha mrak rasprši hud! 


Hrvat za križ bojak bije svet: 
Vodio ga ljiljan-barjak Tvoj! 
Nova neman križu časnom prijeti: 
Silna Djevo, na braniku stoj! 


Nevjera se od Isusa djeli, 

Na puk Božji sipa strijela roj; 
Ti nad nama plašt razastri bjeli, 
Brani Gospo, brani narod svoj! 


Kad nam oko zadnju suzu roni, 
Zadnje borbe zahvati nas val: 

Na grud svoju, Majko, nas prisloni, 
Na nebeskog doma nosi žal! 

VII 


DJEVICE NEVINA, Majčice blaga, * 
Pogledaj ovaj nevoljni svijet, * Koj Te 
zaziva, Majčice draga, * I moli za tvoj 
zagovor svet. 

Ah, ne ogluši se, usliši, Djevo, * Po- 
nizne molbe, smjerni nam glas; * Za- 
štiti bijedne grešnike evo, *& Što pomoć 
ištu u ovaj čas! 

Ljubljena Djevice, Ti srećo naša, 
Gdje put je pravi, vodi nas vijek; > 
Molba nek sveta tvoja donaša * Blago- 
slov svima, bolnima lijek. 

Prečista Djevice, Isusa moli, * Da nas 
po smrti primi u raj; * Da nam za pat- 
nje suzne te doli * U carstvu svome 
utiša vaj. 


VIII 
MARIJINA SMO DJECA MI, *X O 


čujte nas, o čujte svi! * Nek pijev taj 
javlja zore trak, * Nek glasi još u noć- 

ni mrak, X Nek ore skladno živi svi, % 
Da Marije smo djeca mi! 


Marijina smo djeca mi, * O čujte 
nas, o čujte svi! * Naudit neće dušman 
klet, < Gdje cvate vijek Marijin cvijet; 
*k Nek mirno slatko duša sni, *« Dok 
Marije smo djeca mi! 


IX 


KRALJICE SVETE KRUNICE, 
Beskrajne sreće more! 

Tebi se puci klanjaju, 

Anđeli Tebi dvore. 


Pripjev: i 
Kraljice Krunice, moli za nas! 
Kraljice Krunice, budi nam spas! 


Divno si čudo stvorila 
Krunicu kad si dala. 

Nebo i zemlja pjevaju: 

Bila Ti čast i hvala. 
Pripjev: Kraljice Krunice... 


Zrncima svete krunice 
Cvatu nam bijele ruže, 

Nose ih k Tvome prijestolju 
Anđeli što Te kruže. 
Pripjev: Kraljice Krunice... 


Ruže te divno mirišu, 
Radost su vječnog raja. 
Svaka ta ruža čudesna 
Nebo sa zemljom spaja. 
Pripjev: Kraljice Krunice... 


Drhću na svakoj ruži toj 
Suze nam crnih dana. 

Neka Te, Majko, sjećaju 
Krvavih naših rana. 
Pripjev: Kraljice Krunice... 


Križeve teške nosimo, 

Okovi sve nas tište, 

Svi smo mi sužnji nevoljni, 
Svaki Ti pomoć ište. 
Pripjev: Kraljice Krunice... 


Tko će nam, Majko, pomoći, 
Ako ne Ti s visina? 

Kraljice svega svemira, 
Kraljuješ Srcem Sina. 
Pripjev: Kraljice Krunice... 


Posljednji kad nam smrači vid, 
Prekrije smrti tama, 

Majčice, dođi, moli, daj, 
Krunicu zadnju s nama! 

*SRED TE SE BISTRICE MARIJA 
JAVI i 


Iz rajske visine, svak ju pozdravi 
Pripjev: 

Zdravo, zdravo, zdravo Marijo! 
Zdravo, zdravo, zdravo Marijo! 


Svud narod v'jest ovu brzo dočuje, 
Isa sviju strana k Majci putuje. 


Zdravo, zdravo, zdravo Marijo! 
Zdravo, zdravo, zdravo Marijo! 


Hrvati se evo k Tebi utiču 

I pjesme Ti, Djevo, veselo kliču. 

Zdravo, zdravo, zdravo Marijo! 

Zdravo, zdravo, zdravo Marijo! 

Čuj, Majko, nas, bijeda kad dođe 
pr'jeka 

Da budemo djeca Tvoja do v'jeka. 


Zdravo, zdravo, zdravo Marijo! 
Zdravo, zdravo, zdravo Marijo! 

Pjesma u čast Majke Božje Bistričke 
pri dolasku u svetište i odlasku iz 
svetišta 
Majko Božja Bistrička — Moli se za nas. 
Mi smo Tvoji putnici — Blagoslovi nas. 

Pripjev I.: Mi Ti ruke pružamo 
Srcem Te pozdravljamo 

Zdravo, zdravo Majko Bistrička. 
Pripjev II.: 

Umnoži našu vjeru — Učvrsti ufanje 
Povrati mila majčice — Izgubljene sve. 
Pri odlasku: 

Majko Božja Bistrička — moli se za nas 
S Tobom nam se rastati — Žalostan je čas. 
Pripjev: Mi Ti ruke pružamo, 

Srcem Te pozdravljamo 

Zbogom, zbogom Majko Bistrička. 
Majčice zlata moli se za nas — 
Kraljice Hrvata Ti pomozi nas 

Gledaj milo Ti na nas 

Moli za Hrvate spas. 

Pripjev: 

Zdravo, zdravo Majko Bistrička 

Hi zbogom, zbogom Majko Bistrička 
Pred prijesto Majko sveta 

Mi padamo svi 

Očuvaj Majko draga 

Svoj narod Hrvatski. 

Pripjev. Mi Ti ruke pružamo 

Srcem Te pozdravljamo 

Zdravo, zdravo Majko Bistrička. 

Ii zbogom, zbogom Majko Bistrička. 

PJESMA ZAHVALNICA 


Tebe Boga hvalimo, * Vjerno ispovi- 
jedamo. * Vječnog Oca slavimo, * Slož- 
nim glasom pjevamo: * Na nebesih an- 
đeli * Štuju Te s arhanđeli. 

Kerubini, smjerno svi * Duboko se 
klanjaju, * Serafini složno Ti * Jedno- 
glasno pjevaju: * — Svet, svet, svet je 
Gospod Bog, * Kralj preslavni puka 
svog. 


Svećenik: Blagoslivajmo Oca i Sina sa 

Svetim Duhom. 

Hvalimo i uzvisujemo ga u 

vijeke. 

Svećenik: Blagoslovljen si, Gospodine, 

na svodu nebeskom. 

I dostojan hvale i slavan i 

uzvisivan dovijeka. 

Svećenik: Gospodine, usliši molitvu mo- 
ju. 

Naod: I vapaj moj k tebi da dođe. 

Svećenik: Gospodin s vama. 

Narod: Is duhom tvojim. 


Narod: 


Narod: 

Pomolimo se. 


Svemogući, vječni Bože, koji si sluga- 
ma svojim u ispovijedanju prave vjere 
dao da spoznaju slavu vječnoga Troj- 
stva i u mogućnosti veličanstva da se 
klanjaju jedinstvu: molimo da čvrsto- 


'ćom iste vjere vazda se od svih protiv- 


ština obranimo. 


Bože, čijemu milosrđu nema mjere i 
čije dobrote je beskrajno blago, premi- 
lostivomu veličanstvu tvomu zahvalju- 
jemo na udijeljenim darovima i molimo 
vazda tvoju blagost: neostavi onih, ko- 
jima na njihove molbe daješ što prose, 
već ih pripravi na buduću nagradu. Po 
Kristu Gospodinu našem. Amen. 


SVE NA SLAVU BOŽJU 
BLAŽENE DJEVICE MARIJE! 
AMEN. 

